
Cum  totus  uersarer  in  emaculandis  eis  rerum  Roma- 
narum  auctoribus  quos  iure  omnium  sordium  thensaurum 
uocites  locupletissimum,  scriptores  dico  historiae  Augustae, 
uellemque  de  eis  commentationem  emittere :  ecce  quaestiones 
et  numero  et  grauitate  sat  amplae  obortae  sunt,  spectantes 
illae  ad  Caesarum  Romanorum  cum  inscriptiones  tum  num- 
mos.  itaque  quoniam  per  proximam  hiemem  et  ualetudine 
aduersissima  et  temporis  nimiis  angustiis  premebar,  ad  in- 
gratum  titulorum  nummorumque  collectiones  uoluendi  laborem 
accingi  tum  quidem  non  sustinuit  animus  citoque  prius  abie- 
cit  consilium.  interim  cum  ad  inpetrandos  summos  in  philo- 
sophia  honores  specimen  studiorum  meorum  esset  exhiben- 
dum,  placuit  ex  emendationibus  in  uarios  scriptores  latinos 
partim  iam  olim  in  schedulas  coniectis  partim  nuperrime 
excogitatis  selegere  eas  quas,  utpote  magnam  partem  sum- 
morum  quorundam  in  philologia  uirorum  plausu  non  desti- 
tutas,  luce  et  conspectu  hominum  haud  indignas  putabam. 

I.  Iulium  Florum  historicum  nuper  Otto  Iahnius  plane 
diuersum  ab  eo  qui  antea  legebatur  ope  libri  praestantissimi 
Bambergensis  edidit.  licet  autem  uir  ille  doctissimus  plurima 
menda  ex  suis  amicorumue  coniecturis  felicissime  sanauerit, 
tamen  haud  pauca  restant  quae  ut  auxilium  sibi  feratur 
expectant.  quorum  nonnulla  fortasse  meis  uiribus  tollere  ualeo. 

lib.  I,  4  [p.  13,  13  ed.  Iahn.]:  ctunc  illa  ni  Romani 
nominis  prodigia  atque  miracula,  Horatius  Mucius  Cloelia, 
qui  nisi  in  annalibus  forent,  hodie  fabulae  uiderentur5. 

Prima  huius  enuntiati  uerba  ita  codex  Bambergensis 
tradit  ctunc  illa  in  R.  n.',  in  quibus  cin'  corruptelam  traxisse 
liquet.  neque  tamen  est  quod  integram  uoculam  nulli  ditto- 

graphiae  suspicioni  obnoxiam  Nazariani  libri  auctoritati  ob- 
secuti  eiciamus.  atque  Iahnius  quiclem  ea  iudicii  subtilitate 
atque  elegantia  quam  omnes  in  eo  admirati  sumus,  quid 
fere  sententia  postulet  necessario,  optime  intellexit;  nempe 
Flori  ingenio  apprime  hoc  conuenire,  ut  Romani  prae  gen- 
tibus  ceteris  uirtutis  illis  exemplis  floruisse  dicantur.  itaque 
scripsit  ille  ctunc  illa  ni  Romani  nominis  prodigia\  at  talis 
cni'  particulae  usus  uereor  ut  exemplo  stabiliri  possit  ullo. 
errauit  igitur  Iahnius  utpote  homo  in  ipsa  loci  emendatione, 
at  in  uia  ab  eodem  indicata  nauiter  insistendum  indeque 
unicam  Flori  uerbis  salutem  sperandam  esse  equidem  acri- 
ter  contenderim.  nam  aliorum  uirorum  doctorum,  ueluti 
Halmii  cilla  inmania  R.  n.3  uel  Spengelii  [Abhandl.  d.  bayr. 
Acad.  d.  W.  I.  Classe  IX.  B.  II.  Abth.  p.  321]  cin  Romams 
nominibus*  conicientium,  commentis  refutandis  tuto  nobis 
supersedere  licet  est  autem  scribendum  ctunc  illa  en  Ro- 
mani  nominis  prodigia\  hac  enim  ratione  effici  ut  heroes 
illi  utpote  Romanae  gentis  proprii  cum  ictu  quodam  efferan- 
tur  in  propatulo  est. 

I,  13  [p.  23,  18]  cLucaniae  suprema  pugna  sub  Aru- 
sinis  quos  uocant  campis,  ducibus  isdem,  quibus  superius\ 

Magnopere  se  torsit  Iahnius  ut  mirificum  illud  csub 
Arusinis  campis3  explicaret,  cum  bene  intellegeret  idem,  nullo 
pacto  ita  latine  posse  dici.  et  emendandi  quidem  conatus 
uereor  ne  ad  inritum  cadant  omnes.  ueluti  quod  Mommsenus 
coniecit  cpugna  /mYArusinis  campis3  quidnam  in  se  ab  arte 
palaeographica  habet  praesidii  ?  nec  uero  cfuit'  uocem  desi- 
derari,  unaquaeque  scriptoris  nostri  tales  ellipses  ualde  ad- 
amantis  pagina  te  docere  potest.  sed  ecce  iterum  mirum 
illud  csy'  in  uerbis  hisce  [p.  51,  26]:  cnam  et  aeris  notam 
pretiosiorem  ipsa  opulentissimae  urbis  fecit  ^iniuria3,  ubi 
N.  propius  ad  uerum  ciniuria3  praebet.  et  Iahnius  quidem, 
ut  iam  dixi,  quomodo  haec  enuclearet  se  nescire  ingenue 
professus  est;  cf.  eius  praef.  p.  XXXI.  mihi  cliu  ac  multum 
rem  perpendenti  tandem  acleo  simplex  ueritatis  ratio  appa- 

ruit,  ut  ipse  mirarer  nec  perspicerem,  quomodo  tam  facilia 
expeditu  et  paene  ante  pedes  sita  tam  diu  et  alios  et  me 
fugere  possent.  nempe  utroque  loco  dittographiae  uitium 
subest.  et  priore  quiclem  loco  haec  in  archetypo  scripta  erant : 

Arusinis  quos  uocant  campis  ducibus  isdem  quibus 

swperius  .... 
altero  uero  haec: 

iniurm  quia  incendio  permixtis  plurimis  statuis  atque 

simulacris  .  .  . 

Utroque  loco  is  qui  archetypum  descripsit  primo  priore 
linea  omissa  alterius  primas  litteras  scripsit,  deinde  animad- 
uerso  errore  ad  priorem  reuersus  eas  quas  iam  praue  de- 
pinxerat  litteras  neglexit  expungere.  postea  uero  ex  illo  csup* 
factum  est  id  quod  falso  in  N.  I.  legitur  csub\  nam  quod 
B.  csyb3  et  altero  loco  csy3  exhibet,  id  ex  peruolgatissima 
y,  u,  i  litterarum  confusione  est  repetendum.  scripsit  igitur 
Florus  cLucaniae  suprema  pugna  Arusinis  quos  uocant  cam- 
pis\  de  omissa  particula  cin3  cf.  praeter  loca  ab  Halmio  ad 
h.  1.  adlata  I,  3  ccontione  media  uirgis  cecidit3;  I,  18  ccum 
praedae  omnibus  promunturiis  insulisque  fluitarent';  I,  39 
cmedia  Armenia^;  II,  13  cPelusio  litore\ 

I,  17  [p.  26,  12]:  cHaec  est  secunda  aetas  populi  Ro- 
mani  et  quasi  adulescentia,  qua  maxime  uiruit  et  quodam 
flore  uirtutis  exarsit  ac  ferbuit.  itaque  inerat  quaedam  adhuc 
ex  pastoribus  feritas,  quiddam  adhuc  spirabat  indomitum\ 

Iamdudum  uiri  docti  hoc  loco  offenderunt;  at  quae 
illis  [cf.  Halmium  in  praef.  ad  h.  1.]  dubitationis  causa  fuit 
duplicata  uox  cadhuc5  me  plane  non  sollicitat.  nam  praeter- 
quam  quod  hoc  loco  Florus  cum  quadam  ui  rhetorica  ita 
scripsisse  potest  uideri,  iam  satis  constat  eum  in  talibus 
uerborum  repetitionibus  neglegentissimum  esse.  ex  ingenti 
exemplorum  numero  haec  duo  adposuisse  sufficit :  I,  17  [p.  28, 
15]  ctalis  pace  belloque  populus  Romanus  fretum  illud  adu- 
lescentiae  .  .  .  habuit,  in  qua  totam  inter  Alpes  fretumque 
Italiam  armis  subegit3  et  I,  18  [p.  29,  6]  carmis  belloque 

iungenda  et  ad  continentem  suam  reuocanda  lello  uideretur5. 
itaque  in  hac  re  non  magis  haerendum  erat  quam  in  subiecti 
quod  uocant  mutatione  in  uerbis  cinerat3  et  'spirabat3,  qua 
re  nihil  apud  Florum  frequentius  est.  at  plane  uitiosa  est 
alterius  enuntiationis  cum  priore  per  particulam  litaque5 
copulatio.  nam  quomodo  ex  eo  quod  populus  Romanus  quo- 
dam  flore  uirtutis  exarserit,  iam  consequatur  illi  adhuc  ex 
pastoribus  fuisse  feritatem,  equidem  mente  omnino  non  asse- 
quor.  nam,  nisi  fallor,  talis  sententiarum  inter  se  conexus 
esse  debet:  cquanquam  p.  R.  uirtutis  quodain  flore  exarsit, 
tamen  feritas  ei  adhuc  inerat\  itaque  scriptor,  siquidem 
recte  procedentem  facere  uoluit  orationem,  sic  edidit :  atquin 
inerat  quaedam  adhuc  ex  pastoribus  feritas,  quiddam  adhuc 
spirabat  indomitum\  notum  est,  Alfredum  nuper  Fleckeise- 
num  in  libello  plane  egregio  sic  inscripto  ckritische  Miscellen5 
inde  a  p.  23 — 28  conpluribus  exemplis  demonstrasse  uocu- 
larum  catque3  et  catquf  frequentem  inter  se  commutationem, 
quae  tum  praecipue  usu  ueniat,  si  insequens  uocabulum 
a  littera  ci  incipiat.  unde  originem  uitii  uir  acutissimus  per- 
bene  demonstrauit,  scilicet  antiquitus  scriptum  fuisse  catquei\ 
nos  quominus  eadem  emendationi  nostrae  fulcra  ex  parte 
suggeramus,  constanti  Flori  codicum  catqmV  uel  ca^qum5 
scriptura  prohibemur;  cf.  Iahnii  praefat.  p.  XXXII.  itaque 
aliter  neque  tamen  minus,  ut  confido,  probabiliter  mendum 
nobis  est  explicandum.  uocem  autem  catquin3  uideas  duplicem 
quandam  corruptelam  esse  passam :  nam  ut  syllaba  cit'  ex 
praecedenti  uocula  cferbuit3  praue  in  initio  adhaesit,  ita  lit- 
terae  finales  cin5  propter  easdem  uerbi  sequentis  cinerat5 
sunt  omissae.  quo  facto  pronum  erat  ut  quae  ita  efficerentur 
litterae  citatqu3  in  citaqueJ  corrigerentur. 

I,  17  [p.  26,  25]  Florus,  postquam  nobilissimos  aliquot 
duces  plebis  uoluntati  aduersatos  ideoque  exilio  multatos 
enumerauit,  haec  habet  de  Camillo : 

csed  hic  melior  uis  in  capta  urbe  consenuit  et  mox  sup- 
plices  de  hoste  Gallo  uindicauit\ 

Ita  fere  liber  Bambergensis.  de  singulari  'consenescere3 
uerbi  significatione  et  de  errore  qui  subest  historico  con- 
feras  uelim  uiros  doctos  a  Dukero  ad  h.  1.  laudatos;  mihi 
nunc  res  est  cum  uoce  procul  dubio  corrupta  cuis\  sed  ut 
ad  tempus  illud  uerbi  monstrum  mittamus:  ad  uocem  cme- 
lior3  uulgo  subintellegunt  cquam  Coriolanus\  quae  quidem 
interpretatio  quantopere  claudicet  quiuis  uidet.  quid  enim? 
omninone  Camillus  uir  melior  fuit  quam  Coriolanus?  non 
affirmauerim  equidem.  nimirum  non  in  uniuersum  praecel- 
lentem  fuisse  Camillum,  sed  quanam  a  parte  meliorem  idem 
sese  praestiterit,  necessario  Floro  dicendum  erat,  cum  lme- 
lior5  uoci  tam  ampla  tamque  uaga  insit  notio,  ut  certi  inde 
quod  quidem  ad  locum  nostrum  attineat  prorsus  nihil  eruere 
possimus.  erat  autem  Camillus  laude  sane  dignissimus  quod 
patriae  extitit  amantior  quam  Coriolanus,  quod  ciuis  ciuibus 
arma  non  intulit.  tale  quid,  ni  fallor,  Floro  ob  mentem  uer- 
sabatur  scribenti.  neque  hoc  diuini  uirum  ingenii  Mommse- 
num  fugit,  si  recte  intellego  coniecturam  eius  a  Iahnio  re- 
ceptam  chumilior\  quae  tamen  coniectura,  praeterquam  quod 
aliquam  multum  a  librorum  memoria  recedit,  ob  id  displicet 
quod  habet  quod  christianum  magis  quam  gentilem  redoleat 
scriptorem.  ex  corrupto  autem  illo  'uiV  Seebodius  Salmasium 
cum  maxime  secutus  facillima  sane  emendatione  effecit  cUeis\ 
sed  cum  paulo  ante  ['Ueientem  praedamDJ  urbis  in  qua  Ca- 
millus  exulabat  nomen  legatur,  neminem  credo  esse  quin 
ccaptamD  illam  curbem5  scilicet  Ueios  esse  perspiciat.  quapro- 
pter  ita  ego  locum  emendo:  csed  hic  melior  ciuis  in  capta 
urbe  consenuit\  uno  uerbo  monendum  est  de  Bambergensis 
lectione  chaec  melior  uis\  nempe  cum  'ciuis3  corruptum  esset 
in  cuis\  librarius,  ut  genus  constaret,  pro^hic^reposuit^haec'; 
cf.  Iahnii  praef.  p.  XVIII. 

I,  18  [p.  30,  8] :  cprae  tanta  huius  uictoria  leue  dam- 
num  fuit  alter  consulum  interceptus  Asina  Cornelius,  qui, 
simulato  colloquio  euocatus  atque  ita  oppressus,  fuit  perfi- 
diae  Punicae  documentum\ 

Optimi  libri  B.  I.  ita  exhibent  absone  cprae  tanta  uic- 
toria  leue  huius  proelii  damnum  fuit3,  unde  lahnius  eam 
quam  supra  posuimus  scripturam  elicuit.  quam  tamen  lectio- 
nem  quominus  amplectamur,  id,  puto,  uetat  quod  quonam 
modo  illud  'proelif  in  textum  irrepserit  minime  patet  nam 
glossematis  suspicio  adest  nulla.  itaque  tu  locum  turbatum 
sic  mecum  restitue:  cprae  tanta  huius  proelii  uictoria  leue 
damnum  fuit  alter  consul  interceptus\ 

I,  35  [p.  58,  21]:  cagrorum  atque  uicorum  populatione 
nec  contentus  in  ipsa  Numidiae  capita  impetum  fecit;  et 
Zamam  quidem  frustra  adiuit,  ceterum  Thalam,  grauem 
armis  thensaurisque  regiis  [ita  Halmius :  ^regis5  codd.] 
diripuit\ 

Pro  ^adiuit3,  quod  Iahnius  coniecit,  B.  cdiuoluit\  N. 
cdiu  uoluit5  praebent.  sed  cadiuit3  et  a  traditis  litteris  minus 
commendatur  et  paulo  frigidius  positum  est  a  scriptore  ce- 
teroquin  in  translationibus  audacissimo.  neque  uero  Scheffe- 
rus  et  Maehlyus  quidquam  in  loci  emendatione  profecisse 
mihi  uidentur  coniciendo  cfrustra  tradi  uoluit\  nam  etsi  multa 
sane  mirabilia  et  a  sana  ratione  paulo  recedentia  Florus 
habet,  tamen  tam  paene  inepta  ei  non  tribuerim.  unice  autem, 
si  quid  uideo,  adoriendi  notio  hic  apta  est.  uide  igitur  an 
scribendum  sit :  cet  Zamam  quidem  frustra  aduolauit3.  quan- 
quam  enim  infitias  non  eo,  nondum  ut  huius  uocabuli  ita 
translate  usurpati  exemplum  inuenirem  mihi  contigisse,  ta- 
men  similitudinem  habes  in  uoce  'inuolare*  apud  Tacitum 
[hist.  IV,  33]  cadeoque  inprouisi  castra  inuolauere\ 

II,  3  [p.  80,  19]  cqui  (C,  Gracchus)  cum  pari  tumultu 
atque  terrore  plebem  in  auitos  agros  arcesseret  et  recentem 
Attali  hereditatem  in  alimenta  populo  polliceretur,  iamque 
nimius  et  inpotens  altero  tribunatu  secunda  plebe  uolitaret 
.  .  .  Capitolium  inuasit\ 

Codices  ciamque  nimius  et  potens3  tradunt.  at  recte 
Nicolaus  Heinsius  intellexit  post  'nimius5  illud  cpotens'  mirum 
quantum  languere  coniecitque  'inpotens',  de  superbia,  qua 

C.  Gracchus  secunda  fortuna  inflatus  esset,  agi  ratus.  sed 
quoniam  neque  cm5  littera,  unde  cm  syllaba  hausta  sit,  prae- 
cedit  et  maiore  fortasse  iure  nos  haec  uerba  de  nimia  qua 
ille  florebat  potentia  intellegimus,  nescio  an  sit  emendandum : 
ciamque  nimius  et  praepotens  .  .  .  uolitaret\  nam  facillime 
cp'  ante  ^otens3  intercidit. 

II,  5  [p.  84,  14]  chis  ut  motibus  resisteret,  Drusus  ple- 
bem  ad  se  Gracchanis  legibus  isdemque  socios  ad  plebem 
spe  ciuitatis  erexit\ 

Ita  codices  omnes.  uoculam  cerexit5  si  demonstrare 
uellem  minime  hic  locum  habere,  acta  ut  aiunt  agere  mihi 
uiderer.  atque  Iahnius  Freinshemii  coniecturam  ctraxit'  ii\ 
textum  recepit.  quod  si  in  ipsis  libris  mss.  legeretur,  sane 
in  hac  lectione  adquiescendum  esset,  quippe  quae  sensum 
praebeat  optimum.  sed  mihi  quidem  propius  ad  uerisimili- 
tudinem  accedere  uidetur,  Florum  non  ctraxit'  sed  cpellexit3 
scripsisse,  quippe  quod  uerbum  et  traditas  litteras  melius 
repraesentet  et  tali  in  re  usitatissimum  sit;  cf.  ex.  gr.  Ta- 
citi  ann.  I,  12  ccunctos  dulcedine  otii  pellexit3,  ibid.  XI,  19 
cqui  maiores  Chaucos  ad  deditionem  pellicerent\  aliud  men- 
dum,  quod  miror  neminem  adhuc  animaduertisse,  in  cisdem5 
uoce  latet.  cum  enim  aperte  C.  Gracchi  de  ciuitate  Italicis 
danda  lex  dicatur,  additum  illud  cspe  ciuitatis'  et  a  latini- 
tate  prauissime  se  habet  et  a  sententia  plane  TavToloyel. 
nam  ut  ipsa  illa  lex  sociis  spem  ciuitatis  fecit,  ita  scriptoris 
uel  maxime  balbutientis  est  tale  cDrusus  lege  Gracchana 
spe  ciuitatis  socios  pellexit\  debuit  saltem  'scilicet  spe  ciui- 
tatis'  uel  simile  quid  scribi,  quo  ratio  illius  legis  redderetur. 
unde  fortasse  suspicere,  uerba  cspe  ciuitatis5  a  monacho  quo- 
dam  uana  eruditionis  ostentatione  esse  adiecta.  quam  tamen 
opinionem  dum  sequeris,  caue  ne  turpiter  fallaris.  nam  ut 
omittam  in  Flori  crisi  arduum  ac  periculosum  esse  glosse- 
mata  statuere,  illud  multo  mihi  grauius  uidetur  quod  ne 
ita  quidem  cardo  difficultatis  euertitur.  nam  incongruum  est, 
Florum,  qui  antea  ne  uerbo  quidem  hanc  Gracchi  legem 

attigerit,  subito  de  ea  tamquam  nota  lectoribus  tritaque  re 
facere  uerba.  his  tot  tantisque  difficultatibus  obuiam  itur, 
ni  fallor,  hac  emendatione:  chis  ut  motibus  resisteret,  Dru- 
sus  plebem  ad  se  Gracchanis  legibus  idemque  socios  ad 
plebem  spe  ciuitatis  pellexit. 

II,  13  [p.  100.  16]:  caderat  puellae  forma,  et  quae 
duplicaretur  ex  illo  quod  talis  passa  uidebatur  iniuriam, 
odium  ipsius  regis,  qui  Pompei  necem  partium  fato,  non 
Caesari  dederat,  haud  dubie  idem  in  ipsum  ausurus,  si  fuis- 
set  occasio5. 

In  hac  sententia  duae  res  offendunt.  nam  primum 
forma  puellae  non  potest  ex  eo  augeri  quod  talis,  id  est, 
tam  formosa  iniuriam  erat  passa.  non  enim  forma  iniuriae, 
sed  iniuria  quodammodo  formae  adminiculis  innititur.  scili- 
cet  potest  ea  iniuria  maior  uideri  quae  spectatae  pulchritu- 
dinis  feminae  inferatur.  deinde  uero  dovvdeTov  hoc  loco  uix 
tolerari  posse  Perizonio  concedendum  est.  uariae  tamen 
quas  idem  finxit  coniecturae  magno  uiro  condonandae  sunt; 
cf.  Dukerum  ad.  h.  L  nam  ut  unum  eius  commentum  pro- 
feram,  quid  uoculam  cet3  ante  cquae5  delere,  inserere  post 
'iniuriam3  iuuat?  tali  remedio  prius  ulcus  nihil  sanatur. 
quod  ad  dovvdezov  attinet,  iam  Freinshemius  olim  intellexe- 
rat,  post  ^iniuriam3  desiderari  ctum3  uel  ciam3,  cum  Florus 
dicat  Cleopatrae  patrocinio  fuisse  formam,  iniuriam,  tum 
odium  regis.  nam  iniuriam  miserationem  et  inde  fauorem 
interdum  hominibus  conciliare,  ipsum  Florum  adfirmare 
II,  15  cCaesar  et  aetate  et  iniuria  fauorabilis3;  cf.  etiam 
Taciti  ann.  3,75  cLabeoni  commendatio  ex  iniuria3.  uides, 
credo,  Freinshemium  iam  uerum  quasi  per  nubilum  perspe- 
xisse.  nam  Florus  si  scripsit  Cleopatrae  adfuisse  formam  et 
iniuriam  et  Caesaris  in  fratrem  odium,  non  erat  profecto 
cur  nugarum  crimine  accusaretur.  at  ut  nunc  uerba  eius 
leguntur,  durissime,  ut  iam  Dukerus  recte  statuit,  ad  uerba 
cquae  duplicaretur  ....  iniuriam3  nominatiuus  casus  cin- 
iuria3  suppletur.  recta  auteifi  sententia  Floro  restituetur,  si 

mecum  scripseris :  caderat  puellae  forma  et,  quae  duplicare- 
tur  ex  illo  quod  talis  passa  uidebatur,  iniuria  et  odium 
ipsius  regis\  nam  oratione  hoc  modo  formata  apparet  facil- 
lime  ad  cpassa5  subintellegi  ciniuriam\  ut  de  mutatione  pauca 
addam,  cm3  pro  cet3  haud  raro  in  libris  mss.  poni  cum  Luc. 
Muellerus  nuper  in  libro  de  re  metrica  p.  29  sqq.  exposuit, 
tum  conpluria  Propertianorum  codicum  exempla  demonstrant; 
cf.  3,  31,  11;  4,  15,  32,  ubi  nonnullorum  librorum  lectionem 
cEurus  m  Keilius  recte  in  TEurus  et3  mutauit,  5,  8,  80.  inde 
locus  quidam  Anthologiae  latinae  [ed.  Riese  I,  1,  c.  293,  6] 
emendari  potest:  cTu  Memnon  facie's,  non  tamen  ingenio3, 
ubi  Salmasianus  cet  genio3  praebet. 

II,  16  [p.  106,  23] :  csemper  alias  Antonii  pessimum 
ingenium  Fuluia  tum  gladio  cincta  uirilis  militiae  uxor  agi- 
tabat.  ergo  depulsos  agris  colonos  incitando  iterum  arma 
cierat\ 

Locum  in  codd.  non  uno  nomine  grauiter  corruptum 
non  omni  ex  parte  restituisse  mihi  uidetur  Iahnius.  nam 
me  non  minus  atque  ueteres  criticos  illud  cgladio  cincta  ui- 
rilis  militiae5  sollicitat.  licet  enim,  ut  iam  supra  dixi,  Florus 
haud  raro  a  uolgari  scribendi  cogitandique  ratione  recedens, 
dum  raras  et  insuetas  captat  imagines,  ad  ridicula  delabatur, 
tamen  tam  plane  absurdum  loquendi  genus  ei  tribuendum 
esse  equidem  nego  atque  pernego.  et  Anna  quidem  Fabri 
—  nam  Lipsii  commentum  ne  commemoratione  quidem  dig- 
num  est  —  ad  sententiam  optime  cuirilis  audaciae  uxor3 
coniecit.  sed  hoc  inuentum  nescio  an  ipsum  audaciae  notam 
prae  se  ferat ;  certe  'audaciae3  et  cmilitiae5  a  litterarum  duc- 
tibus  quam  maximo  interuallo  inter  se  distant.  mihi  omnino 
uox  ista  non  tam  emendanda  quam  delenda  uidetur,  quippe 
quae  e  uersus  antecedentis  uerbis  his  cpretium  militiae  sol- 
uerat3  praue  hic  repetita  sit.  iam  quominus  locum  missum 
facere  liceat,  prohibent  uerba  proxima  citerum  arma  cierat\ 
nam  male  mihi  Hauptius  rem  gessisse  uidetur,  cum  libri 
optimi  Bambergensis  lectionem  cin  arma  reuocauerat'  plane 

nihil  curans,  sed  a  codicis  interpolati  Nazariani  scriptura 
cin  arma  ierat5  profectus  carma  cierat3  reuocaret.  namprae- 
terquam  quod  in  Floro  recensendo  nisi  necessitate  quadam 
coactis  nobis  a  Bambergensi  non  recedendum  est,  facillima 
etiam  emendatione  hoc  loco  uerum  elici  licuit.  nempe  —  quod 
uitium  dici  uix  potest  quam  saepe  in  libris  mss.  sit  obuium 
—  librariorum  socordia  duo  uerba  fcre  uocauerat3]  in  unum 
coaluerunt.  itaque  reponendum  est  citerum  in  arma  rem 
uocauerat\  notissimae  sunt  locutiones  crem  in  certamen5,  cin 
dubitationem',  cin  disceptationem3  cet.  cuocare3.  quamquam, 
si  quis  non  minus  facili  emendatione  citerum  arma  reuoca- 
uerat3  restituere  malet,  equidem  non  obstinate  obloquar. 

Ibid.  [p.  107,  5]  cCum  solus  etiam  grauis  paci,  grauis 
reipublicae  esset  Antonius,  quasi  ignis  incendio  Lepidus  ac- 
cessit.  cui  contra  duos  consules,  duos  exercitus  necesse  fuit 
uenire  in  cruentissimi  foederis  societatem3. 

cCui3  uocem  corruptelam  traxisse  liquet.  neque  enim 
ad  Lepidum  eam  referri  rerum  natura  patitur.  cum  uero 
Caesaris,  quem  Lepidi  loco  nominari  oportet,  nulla  antea 
iniecta  sit  mentio,  huius  nomen  sub  corrupta  ista  lectione 
latere  iam  Hauptius  optime  intellexit.  neque  tamen  eundem 
secutus  rescripserim  cCaesarique  uni5.  hac  nempe  ratione 
mendi  origo  minime  patet.  at  cum  librarii  tritissimum  Cae- 
saris  uocabulum  compendiose  solerent  scribere  ita^Cs*,  facile, 
puto,  uides  ipsum  compendium  ccsf  in  ccui5  corruptum  esse. 
iam  uero  cum  ex  eo  quod  Lepidus  et  Antonius  arma  con- 
sociauerant  quasi  necessario  efficiatur,  Octauianum,  nisi 
plane  mentis  esset  expers  patriamque  adflictam  funditus 
uellet  perdere ,  eis  sese  adiungere  debere :  uerba  cCaesart 
•  .  .  .  foederis  societatem3  possunt  illa  quidem  nulla  addita 
particula  subiungi  prioribus  [cf.  de  hoc  asyndeto  summatiuo 
Naegelsbachi  lat  StiL  §.  200,  2],  sed  duriter  hoc  quidem 
loco  et  ineleganter  et  contra  Flori  usum.  talem  autem  uocem 
qualis  ad  duo  illa  enuntiata  inter  se  copulanda  expectatur 
anquirenti  mihi  nulla  aptior  uisa  est  quam  csicD  particula. 

quae  cum  id  quod  unice  huic  loco  adcommodatum  est  sig- 
nificat,  puta  cin  tali  rerum  statu'  [cf.  Fabri  ad  Liu.  24,  %  1], 
tum  quam  facile  ultimis  antecedentis  uoculae  caccessi£5  lit- 
teris  hauriri  potuerit  in  propatulo  est.  restituo  igitur:  ccum 
solus  etiam  grauis  paci,  grauis  reip.  esset  Antonius,  quasi 
ignis  incendio  Lepidus  accessit :  sic  Caesari  contra  .  .  .  . 
foederis  societatem\ 

II,  18  [p.  109,  26] :  ciam  et  classe  medium  mare  inse- 
derat,  o  quam  diuersus  a  patre!  ille  Cilicas  extinxerat;  hic 
se  piratica  turba  turper  Puteolos  Formias  Uulturnum,  totam 
denique  Campaniam  Pontias  et  Aenariam,  ipsa  Tiberini 
fluminis  ora  populatus  est3. 

Multa  a  uiris  doctis  tentata  sunt,  ut  haec  uerba  inte- 
gritati  redderentur.  et  Iahnius  quidem  chic  se  pirata  tueba- 
tur.  post  Puteolos\  Bezzenbergerus  apud  Halmium  chic  se 
piratica  tuebatur.  Put.3,  Binsfeldius  denique  [nou.  mus.  Rhen. 
22,  p.  645]  chic  se  piratica  turba  tuebatur.  perpetuo  Put/ 
proposuerunt.  omitto  has  coniecturas  ab  arte  neque  facili- 
tate  neque  uero  elegantia  commendari.  sed  propterea  uiri 
illi  docti  conatu  excidisse  mihi  uidentur,  quod  non  satis  ad 
oppositionem  rhetoricam  animum  adtenderunt.  quam  dum 
uerba  cPuteolos  .  .  .  populatus  est3  a  prioribus  diuolserunt 
funditus  pessumdederunt  subuerteruntque.  facillima  autem 
opera  licuit  huius  loci  deprauationem  tollere  hunc  in  modum : 
cille  Cilicas  extinxerat:  hic  septus  piratica  turba  turpiter 
Puteolos  .  .  .  populatus  est5.  acerbissima  inde  efficitur  op- 
positio.  nempe  duplicem  cCilicas'  uoci  notionem  inesse,  et 
piratarum  et  populi  Romani  hostium,  sponte  intellegitur. 
conparantur  igitur  pater  et  filius,  quorum  ille  piratas  dele- 
uerat,  hic  tamquam  stipatorum  cateruam  circum  se  habuit, 
ille  populi  Romani  hostes  oppresserat,  hic  ipsam  Italiam 
ipsaque  patrii  fluminis  ora  populatus  est.  iam  postquam  in 
uniuersum  loci  sententiam  explanaui,  ad  singula  me  con- 
uertam.  ac  primum  quidem  apparet  quam  facile  in  uerbis 
ita  in  archetypo  scriptis  chic  sep^  piratica  turba3  litterae  cp^ 

ante  simillimas  cpf  interciderint.  ceterum  nihil  refert,  Fleck- 
eisenum  [50  artikel  ectr.  p.  28]  secuti  csaeptus3  an  cum  Rit- 
tero  ad  Taciti  ann.  I,  5  [ed.  1864]  'septus*  scribamus,  quippe 
cum  perpetua  sit  litterarum  cae5  et  V  in  codd.  confusio. 
de  locutione  a  nobis  restituta  confer  ex.  gr.  Tac.  ann.  13,  18 
fin.  cseptus  turba  centurionum',  Cyprian.  ad  Donat.  13  csit 
licet  satellitum  manu  saeptus\  deinde  non  uideo  qua  faci- 
liore  mutatione  monstrosum  illud  cturper3  possit  sanari  quam 
a  nobis  factum  est.  iam  omnes  qui  Florum  uel  obiter  lege- 
runt  sciunt  quantopere  talis  uox  eius  scriptoris  stilo  conue- 
niat  qui  ubiuis  data  occasione,  ut  summam  animi  indi- 
gnationem  exprimeret  uel  potius  fingeret,  cum  quodam  studio 
eiusmodi  uocabula  orationi  suae  inseruit. 

Ibid.  [p.  110,  16]:  csed  inportunitate  Antonii  et  Pom- 
peianorum  bonorum,  quorum  sector  ille  fuerat,  praeda  de- 
uorata  possessio  manere  non  poterat.5 

Pompei  bona  cum  ab  Antonio  homine  liberalissimo  uel 
amicis  dono  data  uel  uendita  reddi  —  ea  enim  pacis  con- 
dicio  erat  —  omnino  nequirent,  haec  Pompeio  nouarum 
querellarum  causa  fuit;  ita  factum  est  ut  reconciliata  uix- 
dum  inter  Caesarem  et  Pompeium  gratia  rescinderetur.  quid 
igitur?  nonne  liquet,  uocem  corruptam  cpossessio3  [cf.  Iahnii 
praef.  p.  XXIX]  emendandam  esse  in  'consensio'  (£  cf.  Cic.  de 
nat  deor.  I,  44  cmaneatque  ad  unum  omnium  firma  con- 
sensio\  —  sed  loci  emendatio  nondum  consummata  est. 
lectio  enim  in  fronte  huius  disputationis  posita  e  Iahnii 
coniectura  profecta  est,  codex  ipse  cinportu  manes  Antonii3 
praebet  at  talem  constructionem  cinportunitate  Antonii  et 
praeda  deuorata3  nullo  pacto  ferri  posse,  non  est  quod  plu- 
ribus  demonstrem.  iam  illud  animaduertendum  est,  'inportu' 
uocem  in  Bambergensi  in  exitu  uersus  legi,  ut  sententia 
mea,  qua,  si  non  totam  lineam  at  unum  tamen  alterumue 
uerbum  intercidisse  puto,  multum  accipiat  stabilitatis.  atqui 
sententia,  quam  Florus  posuit,  aperte  est  haece :  ex  eo  quod 
Antonii  nimia  auiditate  bona  Pompeiana  deuorata  essent, 

nouarum  turbarum  exortam  esse  causam.  nam  auctor  noster 
oblata  occasione  Antonium  ut  hominem  omnibus  sordibus 
inquinatum  iniquissimis  uerbis  solet  exagitare;  de  fonte 
autem  tam  maligni  iudicii  uideas  uelim  quae  disseruit  Adol- 
fus  Stahrius  in  libro  ^Cleopatra5  p.  314.  quam  scriptor  sen- 
tentiam  sic  potuit  exprimere:  csed  inportuwa  auri  fames 
Antonii;  et  Pompeianorum  bonorum  quorum  sector  ille  fue~ 
rat  praeda  deuorata  consensio  manere  non  poterat\ 

Licet  autem  illud  'aurf  non  indubitata  coniectura  re- 
positum  sit,  tamen  famis  uocabulo  Florum  certo  fuisse  usum, 
quasi  intento  digito  demonstrare  mihi  uidetur  uox  cdeuorata\ 
quae  egregie  cum  famis  notione  coniungitur.  meminerat 
autem  Florus  cum  haec  scriberet  illud  Horatianum  [epist 
I,  18,  23]  cquem  tenet  argenti  sitis  inportuna  famesque.  ne 
in  duplici  genetiuo  casu  offendas,  conferas  uelim  locum  si- 
millimum  II,  9  [p.  88,  9]  cinitium  et  causa  belli  inexplebilis 
honorum  Marii  fames\ 

Ibid.  [p.  111,4]:  cfugiebat  extincto  praetoriae  nauis 
lumine,  anulis  in  mare  abiectis,  pauens  atque  respectans, 
et  tamen  non  timens  nisi  ne  periret\ 

Ante  Iahnium  legebatur  cet  tamennon  timens  ne  per- 
iret\  quam  in  scripturam  optime  quadrat  Rupertii  inter- 
pretatio:  cadhuc  spem  salutis  in  Antonio  habens;  nam  ab 
eo  se  seruatum  iri  sperabat.  igitur  metuebat  extrema  ab  ho- 
stibus  persequentibus  et  tamen  sperabat  meliora,  quod  ma- 
gnae  indolis  signum  fuisse/dicit  Florus\  sed  postquam  ex 
Bambergensi  cnisi5  uocem  lucrati  sumus,  conruit  ista  inter- 
pretatio  apparetque  ^tamen3  iam  locum  non  habere.  nihil 
enim  uerbis  cet  tamen  non  timens  nisi  ne  periret3  inest  quod 
recte  opponatur  eis  quae  antecedunt  cpauens  et  respectans\ 
nam  qui  pauet  et  respectat,  timet  scilicet  ne  ab  hostibus 
mortem  patiatur.  itaque  gradatione  debet  oratio  pergere. 
unde  conicio  cpauens  et  respectans  et  iam  non  timens  nisi 
ne  periret\ 

II,  30  [p.  119,  24] :  chac  clade  factum  est,  utimperium, 

quod  in  litore  Oceani  non  steterat,  in  ripa  Rheni  fluminis 
staret\ 

Uiclentur  mihi  cum  librarii  tum  uero  editores  in  hac 
postrema  Flori  parte  nimis  properasse,  quasi  laeti  essent 
scriptorem  fucato  nitore  suo  magis  deterrentem  quam  ad- 
licientem  ad  se  atque  inuitantem  aliquando  e  manibus  de- 
ponere.  alioquin  hi  loco  nostro  non  contempsissent  egregiam 
adnotationem  Graeuii  particulam  cnon3  plane  hic  esse  ab- 
surdam  monentis.  cubi  ergo\  inquit  uir  doctissimus  csteterat 
imperium,  si  non  stabat  in  Oceani  litore  ?  num  extendebatur 
ultra  huius  Oceani  septemtrionalis  litora  ?  dele  negandi  par- 
ticulam  perperam  ab  inepto  homine  intrusam\   neque  uero 
cum  Perizonio  cogitare  licet  de  Caesaris  expeditione  Britan- 
nica.  quidni  auctor,  si  hoc  uoluit,  simpliciter  dedit :  cquod  iam 
in  Britannia  steterat3  uel  simile  quid?  at  nobis  dum  rationem 
Graeuianam  amplectimur  religioni  est  integram  uoculam  a 
textu  exulare  iubere,  immo  scribendum  uidetur :  cquod  in  litore 
Oceani  constiterat5;  cf.  Anthol.  lat.  ed.  Riese  I,  1,  c.  423,  3 : 
Et  tua,  Diue,  tuo  sacrato  potentia  caelo 
Extremum  citra  constitit  Oceanum. 
'Non'  et  ccon3  syllabas  saepissime  in  codd.  confusas 
inuenimus.    sic,  ut  altero  exemplo  rem  inlustrem.  praue 
adhuc  apud  Horatium  [od.  I,  2,  17 — 20]  legimus: 
Iliae  dum  se  nimium  querenti 
Iactat  ultorem,  uagus  et  sinistra 
Labitur  ripa,  loue  non  probante,  u  — 
xorius  amnis. 

Multa  a  Peerlkampio  aliisque  prolata  sunt  quibus  hanc 
stropham  adulterinam  esse  demonstrarent.  et  cetera  quidem 
argumenta  non  ita  conparata  sunt  ut  euincatur  origo  eius 
non  Horatiana:  illud  grauissimi  est  momenti,  quod  Iuppiter 
qui  et  ipse  urbem  gentesque  quam  maxime  terruerat  nullo 
pacto  Tiberim  transgredientem  indigne  tulisse  potest  dici. 
immo  intererat  eius  ut  quam  plurimis  poenis  atque  miseriis 
impii  Romani  adficerentur  sentirentque  deos  iratos.  quid 

ergo?  num  ilico  strophara  damnabimus?  ad  remedium  tam 
durum  tamque  uiolentum  ne  nobis  confugiendum  sit,  ita  ego 
locum  refingendum  propono :  cIoue  conprobante  uxorius  am- 
nis\  nimirum  Iuppiter,  cum  anmem  effrenatum  posset  coher- 
cere  et  in  alueum  suum  reprimere,  tamen  irae  indulgens 
factum  eius  plane  probauit.  sed  redeo  ad  Florum. 

II,  33  [p.  .122, 21]:  cfauebat  consilio  natura  regionis. 
circumcirca  omnis  aurifera  est  et  —  ferax.  itaque3  eqs. 

Aegre  in  hoc  sententiarum  nexu  coniunctionis  uel  par- 
ticulae  causalis  omissionem  feres.  talia  requirenti  tibi  en 
ipse  liber  Bambergensis  succurrit,  qui  ccirca  cum  omnis 
auriferae  et3  exhibet.  neque  tamen  littera  finalis  V  in  uoce 
^auriferae'  compendium  V  =  cest5  continere,  sed  ex  subse- 
quenti  cet3  praue  adhaesisse  mihi  uidetur.  et  recte  Nazaria- 
nus  caurifera5  tradit.  itaque  inter  cferaxs3  —  ita  enim  anti- 
quitus  scribebatur  —  et  citaque3  uoculam  csit3  periisse  sta- 
tuerim.  scribe  igitur:  ccirca  cum  omnis  aurifera  et  .  .  . 
ferax  sit\ 


•  II.  Nuper  Fridericus  Ritschelius  in  noui  musei  Rhenani 
uol.  I.  p.  302  seqq.  Publii  Annii  Flori  fragmentum  non  in- 
iucundum,  cui  titulus  est  cUergilius  oratoran  poeta3,  inuen- 
tum  illud  a  Fr.  Oehlero  in  codice  Bruxellensi  10677  saec. 
XII,  publici  fecit  iuris  atque  consociata  cum  Schopeno  opera 
praefationi  illi  declamatoriae  et  emendandae  et  enarrandae 
studium  sane  saluberrimum  nauauit.  postea  critici  omnium 
nobilissimi  Iahnius  Halmius  Mommsenus  Hauptius  plurimum 
ad  uerborum  quem  uocant  contextum  emaculandum  contu- 
lerunt.  sed  antequam  meas  qualescunque  coniecturas  pro- 
feram,  uno  uerbo  de  libro  illo  Bruxellensi  mihi  monendum 
est.  quem  cum  Luc.  Muellerus,  praeceptor  dilectissimus, 
Bonnam  missum  domi  nuper  teneret,  humanissime  ut  iterum 
conferrem  permisit.  hac  noua  conlatione  quamquam  intelle- 
gebam  accuratissime  illum  a  Conr.  Bursiano  in  Iahnii  usum 

excussum  esse,  tamen  nonnullas  discrepantias  deprehendi 
ab  eodem  non  enotatas.  sunt  autem  haece: 

p.  XLI  ed.  Jahn.  6  aflrice  —  ib.  13  ^eticus  —  ib.  25 
ille  te  gencium  (nulla  rasura!)  —  p.  XLII,  14  sisciliam  — 

i 

ib.  17  egyptum  —  ib.  19  credii3  corr.  ex  cuidi'  —  ib.  20 
cconcupissemD  corr.  ex  cconcupiscem5  —  ib.  21  se£  —  ib.  25 

te 

iuuenis  terras  peruolitauit  —  p.  XLIII,  14  uera  —  ib.  22 
redditu  —  ib.  28  quinquennio  isto  |  isto  (noua  linea !)  — 
p.  XLIV,  13  pretexiatis. 

Ex  hac  mea  conlatione,  si  nihil  aliud,  id  certe  lucrati 
sumus  quod  p.  XLII,  25  integram  uoculam  cterras3  recupe- 
rauimus.  quae  cum  apud  Ritschelium  extaret,  apud  lahnium 
casu,  puto,  interlapsa  est.  sed  ut  uitia  solent  latius  serpere, 
neque  Halmius  consulta  Ritschelii  editione  uocem  restituit 
et  Mommsenus  loco  utpote  deprauato  iam  coniectura  me- 
dendum  esse  censuit ;  cf.  Halmii  praef.  p.  XX.  iam  uero  ut 
eo  unde  deflexi  redeam,  haece  fere  uidentur  mihi  corrigenda: 

p.  XLI,  15  cnon  quod  tibi  puero  inuideret,  sed  ne  Africa 
coronam  magni  Iouis  attingeret\ 

Quoniam  codex  csed  ne  aflrice  corona5  tradit,  equidem 
uitato  isto  inusitato  loquendi  genere  rescripserim :  csed  ne 
Africae  corona  magni  Iouis  obtingeret\ 

ibid.  25  cnihil  te  caritas  urbis,  nihil  ille  uictor  gentium 
populus,  nihil  senatus  mouet?5 

In  codice  non  erasis,  sed  claris  perspicuisque  litteris 
cnihil  ille  te  gencium  pop/  extat.  neque  tamen  id  stare  posse 
existumauerim,  quia  Romanos  propterea  quod  in  urbem 
omnes  gentes  confluebant  nemo  bene  sanus  appellauit  cgen- 
tium  populum\  itaque  Ritschelius  secundum  Iulium  Florum 
[II,  2 ;  p.  80,  2]  reposuit  quod  supra  legitur.  propius  a 
litteris  traditis  abest  hoc  cnihil  ille  rex  gentium  popu- 
lus3;  cf.  illud  Uergilianum  [Aen.  I,  21]  chinc  populum  late 
regem\ 

p.  XLII,  6 :  cquod  ad  me  pertinet,  ex  illo  die,  cuius  tu 
mihi  testis  es,  postquam  ereptam  manibus  et  capiti  coronam 

meo  uidi,  tota  mens,  totus  animus  resiluit  atque  abhorruit 
ab  illa  ciuitate\ 

In  his  unum  uitium  iam  Mommsenus  palmari  emen- 
datione  fpalmam3  pro  ^postquam3]  sustulit,  restat  alterum 
ccuius  tu  mihi  testi  es\  praebet  enim  codex,  id  quod  testis 
oculatus  possum  confirmare,  ccuius  quo  tu  m.  t.  es\  qua- 
propter  relinquenda  est  Halmii  falsa  lectione  innitentis  con- 
iectura  ccuius  de  quo  tu  scribendumque  cex  illo  die,  cuius, 
quod  tu  mihi  testis  es,  palmam  ereptam  .  .  uidi\  ita  saepius 
Liuius  dicit  cquod  quidam  auctores  sunt\ 

Ibid.  17.  cinde  me  Rhodos  et  ab  regressu  Aegyptium 
pelagus,  ut  ora  Nili  uiderem\ 

Ritschelius,  ut  locum  aperte  lacunosum  suppleret,  ad 
sententiam  optime  cpelagus  allexit3  scripsit,  litterarum  simi- 
litudinem  nihil  omnino  curauit.  hoc  uitium  dum  nuper  ne- 
scio  quis  ita  euitare  studuit  ut  reponeret  cinuitauit  inde  me 
Rhodos3,  in  alterum  pessumdatae  latinitatis  incidit  quae  utique 
hanc  uerborum  collocationem  efflagitat  cinde  inuitauit  me 
Rh/  equidem  suspicor  ante  cut  ora  Nili  intercidisse  cattraxi£ ; 
cf.  Cic.  Lael.  14,  50  cnihil  esse  quod  ad  se  rem  ullam  tam 
adliciat  et  tam  attrahat\ 

Data  occasione  quid  de  tituli  uerbis  cUergilius  orator 
an  poetaD  censeam  breuiter  proferam.  nam  Ritschelius  in  eo 
quod  titulo  illi  nullam  omnino  auctoritatem  tribuendam  esse 
censuit,  errasse  mihi  uidetur.  hunc  autem  minime  neglegen- 
dum  esse  recte  monuit  Jahnius  praef.  p.  XXXXIV:  cin  tanto 
studio  quod  a  grammaticis  et  rhetoribus  in  Uergilio  pone- 
batur,  fieri  potuisse  credo  ut  aliquis  quaestionem  institueret, 
utrum  Uergilius  orator  an  poeta  sit  habendus,  sicut  quaesi- 
tum  esse  scimus,  Lucanus  utrum  historicus  an  poeta  sit\ 
atque  talem  quaestionem  reuera  in  antiquitate  motam  esse, 
cum  antea  in  coniectura  esset  positum,  nunc  certo  me  do- 
cumento  comprobare  posse  spero.  apud  Macrobium  enim, 
scriptorem  de  Uergiho  non  uno  nomine  bene  meritum,  in 
Saturnaliorum  libri  V  initio  haec  legimus:  cpost  haec  cum 

panlisper  Eusebius  quieuisset,  omnes  inter  se  consono  mur- 
mure,  Uergilium  non  minus  oratorem  quam  poetam  esse  ha- 
hendum  pronuntiabant\  quid  quod  paulo  post  haec  de  Uer- 
gilio  sententia  latius  ibidem  explanatur  ?  isti  enim  homines, 
qui  unum  Uergilium  in  amore  atque  deliciis  habebant,  iam 
ipsi,  si  dis  placet,  Ciceroni  eum  praeferendum  esse  existu- 
mabant,  quod  ille  in  uno,  hic  in  omnibus  dicendi  generibus 
excelluerit.  quemadmodum  igitur  Florus  noster  hanc  qua- 
lemcunque  de  oratoria  apud  Maronem  arte  quaestionem 
persoluerit,  hoc  etsi  non  ad  liquidum  perducere,  at  conicere 
tamen  ex  Macrobio  licet.  hic  enim,  quem  multos  uariosque 
Graecorum  Romanorumque  scriptores  excerpsisse  et  in  usum 
suum  conuertisse  sat  constat,  fortasse  ipsum  Flori  libellum 
in  manibus  habuit  indeque  quod  in  rem  erat  excripsit. 
quanquam  hoc  in  medio  relinquo.  atqui  illud  omnes  proba- 
bilitatis  numeros  mihi  uidetur  habere,  non  sine  consilio  Bae- 
ticum  illum  statim  ab  initio  cuirum  litteris  pereruditum3  ap- 
pellari.  nimirum  cum  eodem  Florum  dialogum  de  quaestione 
supradicta  se  habentem  in  eis  quae  sequebantur  putauerim 
finxisse.  talem  uero  materiam  uerborum  ampullis  persequi 
et  exornare,  non  indignum  erat  Floro  utpote  rhetore  et  lu- 
dimagistro.  iam  si  in  comparationem  Lucanum  uocamus, 
quem  Suetonius  in  libello  de  poetis  [Suet.  rell.  ed.  Reiffersch. 
p.  50,  6]  tradit  in  praefatione  quadam  aetatem  et  initia  sua 
cum  Uergilio  conferentem  dicere  esse  ausum  ca!  [ita  scripsi: 
cet3  codd.]  quantum  mihi  restat  ad  culicem3,  uidemus,  id 
quod  aliorum  quoque  rhetorum  exemplis  licet  conroborare, 
eos  in  declamationum  praefationibus  de  se  suaque  uita  do- 
cuisse  auditores;  cf.  Jahnium  1.  1.  iam  illud  quoque  ex 
eodem  Suetonio  [ed.  Reiff.  p.  121,  9]  notum  est,  oratorum 
plerosque  declamationes  suas  etiam  edidisse. 


III.  Emendando  Minucio  Felici  nuper  plurimi  uiri  docti 
noua  eaque  egregia  Halmii  recensione  incitati  operam  de- 

derunt.  quorum  studia  noli  dubitare  quin  scriptori  et  anti- 
quitus  a  lectoribus  uel  explicationes  uel  loca  similia  sibi 
adnotantibus  et  media  aetate  ab  insciis  librariis  nullo  non 
mendorum  genere  foedissimum  in  modum  deprauato  perquam 
profuerint.  at  ut  ingens  uitiorum  moles  ab  eisdem  uel  de- 
tegeretur  uel  amoueretur  tota,  tantum  affuit  ut  amplus  in- 
genium  periclitandi  campus  relictus  sit  posteris.  hinc  mihi 
animus  fuit  experiri,  numquid  et  ipse  pro  uirili  parte  ad 
elegantissimi  scriptoris  emendationem  ualerem  conferre.  qui 
conatus  utrum  feliciter  cesserint  necne,  tu,  lector  beneuole, 
diiudica. 

c.  2,  4  fut  et  aura  adspirans  leniter  membra  uegetaret 
et  cum  eximia  uoluptate  molli  uestigio  cedens  arena  sub- 
sideret\ 

Illud  permire  dictum  puto,  harenam  uestigio  cedentem 
uoluptatem  parare  eamque  eximiam.  nescio  quid  ceteri  de 
hac  re  sentiant :  mihi  semper  uerba  ccum  eximia  uoluptate3 
eo  transponenda  sunt  uisa,  ubi  unice  apta  extant:  cmembra 
uegetaret  cum  eximia  uoluptate  et  molli  uestigio3  eqs.  quan- 
quam  non  tam  ex  praua  uerborum  collocatione  quam  ex  eo 
corruptelae  genere  quo  nullum  in  libris  mss.  frequentius  sit 
uitium  esse  repetendum,  recte  olim  me  Herm.  Usenerus 
monuit:  scilicet  ubi  ex  cuegetaret5  uoce  syllaba  cetD  praue 
iterata  esset,  consequens  fuisse  ut  deleretur  eadem  post 
cuoluptate\ 

c.  5,3:  citaque  indignandum  omnibus,  indolescendum 
est  audere  quosdam  et  hos  [ita  scripsi:  choc3  P.]  studiorum 
rudes,  litterarum  profanos,  expertes  artium  nisi  iam  [ita 
scripsi:  cartium  etiam3  P.]  sordidarum  certum  aliquid  de 
summa  rerum  ac  maiestate  decernere3. 

Ad  uerba  cindignandum  omnibus,  indolescendum  est3 
coniecturarum  nubem  quandam  apud  Halmium  habes,  quarum 
tamen  pleraeque  externa  quam  uocant  probabilitate  carent 
omni.  quamquam  recto  iudicio  uiri  docti  in  illis  uerbis  hae- 
sisse  mihi  uidentur.  nam  ut  davvdsTov,  quod  ut  illis  ita 

mihi  quoque  semper  hoc  quidem  loco  molestissimum  uisum 
est,  haud  aegre  feras  et  similibus  fortasse  defendas,  tamen 
non  ita  Minucium  scripsisse  ea  coarguunt  quae  in  Octauii 
responsione  leguntur.  quam  summa  cum  arte  uel  in  singulis 
locutionibus  orationi  Caecilianae  adcommodasse  Minucium, 
sciunt  qui  eum  legerunt  habemus  igitur  c.  16,  6  cnihil  itaque 
indignandum  uel  dolendum\  itaque  nostro  quoque  loco,  si 
quidem  uia  et  ratione  artem  criticam  facessere  est  cordi, 
uerba  cindignandum3  et  'indolescendum3  copula  quadam  con- 
iungenda  sunt.  sed,  ut  iam  dixi,  ex  eis  quae  uiri  docti  com- 
menti  sunt  pauca  fere  adrident.  unus  enim  Uahlenus  rectam 
uiam  ingressus  est  dum  conicit  cindignandum  omnibus,  om- 
nibus  indolescendum  est\  quae  coniectura  utique  certa  esset 
censenda,  si  ulla  huic  loco  oppositio  subesset;  cf.  ex.  gr. 
c.  5,  1  crepudiaris  alterum,  alterum  comprobaris\  at  quo- 
niam  gradatione  cum  maxime  hic  opus  est,  scribendum  erat 
citaque  indignandum  omnibus  et  omnibus  indolescendum  est\ 
nimirum  librarius  oculis  a  priore  comnibus3  ad  alterum  aber- 
rauit  et  hoc  quidem  certum  atque  constans  Minucii  esse 
genus  loquendi,  haece  demonstrant  exempla :  c.  4,  2  calacri- 
tatem  tuam  illam  et  illam  oculorum3  eqs.  3,  5  cbeati  satis 
satisque  prudentes;  5,6  ccaelum  ipsum  et  ipsa  sidera3 ;  21,1 
clege  historicorum  scripta  uel  scripta  sapientium3 ;  22, 1  sacra 
ipsa  et  ipsa  mysteria' ;  23,  10  ctormentis  quibus  et  quibus 
machinis';  c.  35,  4  cparentem  omnium  et  omnium  dominum\ 
hinc  alteri  huius  capitis  loco  medendum  est.  §.  9  haec  le- 
guntur:  csine  dilectu  (fulmina)  tangunt  loca  sacra  et  pro- 
fana,  homines  noxios  feriunt  et  saepe  religiosos\  in  quibus 
csaepe3  uox  omnem  orationis  aequabilitatem  tollit.  neque 
enim  fulmina  semper  noxios,  saepe  religiosos  feriunt,  sed 
nullo  facto  discrimine  et  noxios  et  religiosos.  unde  apparet 
rescribendum  esse :  chomines  noxios  feriunt  saepe  et  saepe 
religiosos\  quam  emenclationem  cum  ipse  olim  inuenissem, 
nunc  a  Klussmanno  [cf.  nou.  mus.  Rhen.  XXIII.  p.  543] 
mihi  praereptam  esse  uideo/ 


c.  8,  4  ctempla  ut  busta  despiciunt,  deos  despunut,  ri- 
dent  sacra,  miserentur  miseri,  si  fas  est,  sacerdotum,  honores 
et  purpuras  despiciunt,  ipsi  seminudi\ 

Non  quadrare  puto  in  limatum  castigatumque  Minu- 
cii  stilum  tam  otiosam  in  eodem  ambitu  uerborum  repe- 
titionem  nulla  ui  rhetorica  commenclatam  ctempla  despiciunt* 
et  cpurpuras  despiciunt\  fortasse  restituendum  est  ctempla 
ut  busta  defugiunf .  eodem  uero  nomine  uituperanda  est 
Halmii  coniectura  cmiserantur7  miseri  ipsi,  si  fas  est,  sacer- 
dotum3  scribentis,  si  quidem  statim  sequitur  cipsi  seminudi3. 
quamquam  in  uolgata  lectione  acute  sententiam  inperfectam 
agnouisse  censendus  est  idem;  cf.  praef.  p.  X.  nos  paulo 
facilius  sua  Minucio  reddidisse  nobis  uidemur  ita  cmiserentur, 
miseris  si  fas  est,  sacerdotum',  sensu  nimirum  eoclem,  quem 
Halmius  intulit. 

c.  9,  7  cetsi  non  omnes  opera,  conscientia  tamen  pariter 
incesti\ 

Haec  uerba  etsi  per  se  nulli  suspicioni  obnoxia  sunt, 
tamen  duce  libro  Parisino  qui  coporae3  exhibet  aliter  mihi 
conformanda  uidentur.  nam  cae3  diphtongus,  ut  saepissime; 
pro  simplici  ce  posita  est.  habemus  igitur  copore\  caue  tamen 
ne  hinc  Heumannum  secutus  futile  illud  'opere3  restituas. 
procul  enim  dubio  hoc  in  archetypo  exaraturn  fuit  ccpore\ 
emenda  igitur:  cetsi  non  omnes  corpore,  conscientia  tamen 
pariter  incesti3. 

c.  10;  1  cmulta  praetereo  consulto :  nam  et  haec  nimis 
multa  sunt,  quae  aut  omnia  aut  pleraque  omnium  uera 
declarat  ipsius  prauae  religionis  obscuritas3. 

Prudenter  et  circumspecte  egit  Halmius  quod  'omnium3 
uocem  aperte  absonam  non  Wopkensio  auctore  in  'omnia3 
mutauit.  nam  inepte  ^omnia'  et  cpleraque  omnia3  inter  se 
opponuntur.  sed  num  idem  Minucii  manum  restituerit  de- 
lendo  corruptam  uocem,  potest  dubitari.  certe  causa,  cur  hoc 
a  nescio  quo  sit  adiectum,  non  apparet.  fortasse  hoc  dedit 
auctor :  comnino  uera  declarat  ipsius  pr.  reL  obscuritas\ 

c.  12,7:  cproinde  si  quid  sapientiae  uobis  aut  uerecun- 
diae  est,  desinite  caeli  plagas  et  mundi  fata  et  secreta  ri- 
mari:  satis  est  pro  pedibus  aspicere  maxime  indoctis*  eqs. 

Sanissimo,  si  quid  uideo,  iudicio  Uonckius  [spec.  crit 
p.  140]  uocis  cuiusdam  ante  csecreta3  defectum  agnouit.  nempe 
concinnitas  aequabilitasque  orationis  desiderat  quod  illis 
ccaelf  et  cmundi'  respondeat.  id  uero  quod  uir  ille  doctissi- 
mns  commentus  est  cet  seculorum  secreta3  neque  scite  ex- 
cogitatum  et  huic  loco  minime  aptum  est.  scripsit,  ni 
fallor,  Minucius  cdesinite  caeli  plagas  et  mundi  fata  et  terrae 
secreta  rimari :  satis  esto  pro  pedibus  aspicere3  eqs.  et  recte 
a  nobis  cterrae5  uocem  insertam  esse,  ita  ut  res  paene  extra 
omnem  dubitationem  posita  sit,  demonstrant  ea  uerba  quibus 
Octauius  ad  locum  nostrum  respiciens  Caecilium  refutat, 
c.  17, 3— 5  csacrilegii  enim  uel  maximi  instar  est,  humi 
quaerere  [=  pro  pedibus  aspicere]  quod  in  sublimi  debeas 

inuenire  quid  enim  potest  esse  tam  apertum,  tam 

confessum  tamque  perspicuum,  cum  oculos  in  caelum 
[=  caeli  plagas]  sustuleris  et  quae  sunt  infra  [=  terrae 
secreta]  circaque  [—  mundi  fata]  lustraueris,  quam  esse 
aliquod  numen  praestantissimae  mentis'? 

c.  13,  1:  cquanquam  si  philosophandi  libido  est,  So- 
craten,  sapientiae  principem,  quisque  uestrum,  tantus  est, 
si  potuerit,  imitetur3. 

Hunc  pleonasmum  non  minus  ferendum  puto  quam 
infra  p.  19,  26,  ad  quem  locum  nos  Halmius  relegat,  in  uerbis 
his  cdicam  equidem,  ut  potero,  pro  uiribus  et  adnitendum  tibi 
mecum  est\  in  quibus  iam  Wowerus  et  Heumannus,  hic 
cpro  uiribus5  ille  cut  potero3,  quippe  quorum  alterum  alterius 
contineat  explicationem,  a  Minucii  oratione  esse  secludendum 
coniecerunt.  at  leni  ego  traiectione  loco  subueniri  posse  puto 
cdicam  equidem  ut  potero  et  pro  uiribus  adnitendum  tibi 
mecum  est\  iam  nostro  loco  aliud  accedit  quo  Minucium 
ita  scripsisse  ualde  fit  inprobabile.  nam  ut  cquisque3  pro 
cquisquisD  positum  accipias  et  pleonasmum  patienter  feras : 

quis,  quaeso,  locutionem  cquisquis  tantus  est5  pro  ea  quae 
est  cquisquis  potest3  unquam  fando  audiuit?  et  Maehlyus 
quidem  [cf.  Fleckeiseni  ann.  1869,  p.  431],  cum  hoc  bene 
sentiret,  uerba  ctantus  est3  post  cimitetur3  transposuit,  scilicet 
Socraten  ad  ea  subaudiens.  sed  nescio  an  magis  expeditum 
remedium  in  promptu  sit.  nam  cis3  uocabulo,  quod  uidere 
licet  quam  facile  uel  post  ctant^  uel  ante  cesf  perierit,  in- 
serto  et  uerbis  ctantus  is  est'  parentheseos  quam  uocant 
signo  inclusis  ita  locus  interpretandus  est:  tam  sapiens 
tamque  egregius  homo  Socrates  est  ut  sane  dignissimus  sit 
quem  pariter  omnes  sedulo  imitentur.  itaque  altero  praeterea 
leniore  uitio  remoto  haec  Minucio  restituenda  sunt:  cquam- 
quarn,  si  philosophandi  libido  est,  Socraten,  sapientiae  prin- 
cipem,  quisque  uestrum  — -  tantus  is  est!  —  si  poterit 
imitetur\ 

c.  16,  6  catque  etiam,  quo  impentior  sermo,  hoc  inlu- 
strior  ratio  est,  quoniam  non  fucatur  pompa  facundiae  et 
gratiae,  sed,  ut  est,  recti  regula  sustinetur\ 

Offenditur  utcunque  animus  illis  cfucatur  pompa  fa- 
cundiae  et  gratiae\  nempe  ipsa  pompa  facundiae  est  fucus 
orationi  adspersus,  ut  illud  cfucatur3  misere  uideatur  tccvto- 
Xoyalv.  commodius  certe  esset  ccuratur\  atqui  de  hac  re 
certari  posse  uideo :  lllud  pro  liquido  ausim  confirmare, 
Minucium  non  cgratiae3  sed  cgratia3  scripsisse,  cum  cpompa 
gratiae3  omnino  nulla,  cgratia  facundiae3  autem  sit  illa  sua- 
uitas  iucunditasque  eloquentiae,  qua  maxime  homines  capi- 
untur.  uitmm  inde  ortum  est  quod  cgratia5  ad  uocem  proxime 
antecedentem  cfacundiae'  adcommodabatur ;  cf.  Madwig.  em. 
Liu.  p.  10. 

c.  17,  9  cum  nuper  Matzius  [cf,  Fleckeiseni  ann.  1869 
p.  410]  uerba  cmari  intende :  lege  litoris  stringitur3  hoc  sane 
loco  intolerabilia  deleret,  ad  recessum  ut  ita  dicam  difficul- 
tatis  non  penetrasse  mihi  uidetur.  nam  in  sequentibus  cad- 
spice  Oceanum  —  exercitus  lapsibus3  auctor  mira  inaequabi- 
litate  primum  Oceanum,  deinde  fontes,  postremo  fluuios 

memorat.  itaque  totum  locum  hac  transpositione  sanandum 
esse  censeo :  cquidquid  arborum  est,  uide  quam  e  terrae 
uisceribus  animatur.  uide  fontes;  manant  uenis  perennibus: 
fluuios  intuere ;  eunt  semper  exercitis  lapsibus :  mari  intende, 
lege  litoris  stringitur:  adspice  oceanum,  refluit  reciprocis 
aestibus\  hac  ratione  ut  recto  a  minore  ad  maius  ascensu 
fluit  oratio,  ita  neque  glossema  statuatur  oportet  et  men- 
dum  quomodo  ortum  sit  elucet.  nerape  librarius  ab  ultimo 
§.8  uerbo  claberentur\  ad  clapsibus3  aberrans  uerba  interia- 
centia  omisit.  quae  cum  perspecto  errore  in  margine  adscripta 
essent,  postea  uariis  locis  textui  inserta  sunt. 

c.  18,  6  :  omitto  Persas  de  equorum  hinnitu  augurantes 
principatum  et  Thebanorum  permortuam  fabulam  transeo.  ob 
pastorum  et  casae  regnum  rlegeminis  memoria  notissima  est\ 

Haec  codicis  scriptura  non  uno  nomine  uitiosa  est.  et 
uerba  cThebanorum  permortuam  fabulam3  Meursius  et  Ri- 
galtius  in  cThebanorum  par,  mortuam  fabulam3  emendarunt 
idque  Halmio  probauerunt,  qui  tamen  in  praef.  p.  XVI 
Uahleni  commendat  inuentum:  cThebanorum  fratrum  inter- 
mortuam  fabulam5  respicientis  ad  Cypriani  de  idol.  uanit. 
5,  2  uerba  csic  Thebanorum  fratrum  germanitas  rupta\  at 
cum  hoc  loco  Cyprianus  Minucium  non,  ut  alias  saepissime, 
ad  uerbum,  sed  paulo  liberius  excripserit,  equidem  in  Meur- 
sii  emendatione  egregia  cThebanorum  par3  adquiescendum 
puto.  alia  res  est  de  uerbis  insequentibus.  nam  illa  de  The- 
banis  fratribus  fabula  quo  iure  quoue  exemplo  'mortua3  uel 
'intermortua3  dicatur  nescio.  certe  semper  ea  in  hominum 
ore  memoriaque  uigebat,  et  eo  praesertim  tempore  quo 
Statii  Thebais  non  multo  ante  esset  edita.  potuit  autem 
scriptor  non  aliter  fabulam  istam  inridere  atque  exagitare 
nisi  ita,  ut  ueterem  ideoque  uilem  appellaret.  quae  cum  ita 
sint,  conicio  hoc  olim  scriptum  fuisse  cThebanorum  parme- 
ritam5,  id  est,  cThebanorum  par,  emeritam  fabulam3;  cf. 
c.  21,  9  cet  diui  ceteri  reges  qui  consecrantur  non  ad  fidem 
numinis,  sed  ad  honorem  emeritae  potestatis'.   ea  quae  se- 

cuntur  cob  pastorum  ....  notissima  est3,  cum  priores  critici 
de  latinitate  foeda  et  barbara  plane  securi  transierint,  nuper 
demum  H.  Usenerus  [Fleck.  ann,  1869,  p.  411]  suo  iure  in 
dubitationem  uocauit  coniecitque  ctranseo  pastorum  ex  casa 
regnum ;  nam  de  geminis  memoria  notissima  est\  equidem 
antequam  hoc  inuentum  cognoscerem,  haec  suspicatus  sum: 
cpastorum  et  casae  et  ob  regnum  degeneris  gemini  memoria 
notissima  est',  nequis  autem  cum  Maehlyo  casam  illam  sede 
sua  inoueat,  adscribam  Flori  uerba  I,  1 :  csic  repertos  apud 
arborem  Faustulus  regii  gregis  pastor  tulit  in  casam  et 
educauit\  itaque  Minucius  notum  esse  adserit,  Romulum  et 
Remum  primo  pastores  fuisse  et  in  Faustuli  casa  concorditer 
uixisse,  at  eosdem  mox  regno  condito,  cum  uter  rex  esset 
quaereretur,  inter  se  dissensisse,  ita  ut  Remus  fratris  manu 
occideretur. 

c.  19,  4  cisdem  Milesius  Thales  rerum  initium  aquam 

dixit\ 

Lenem  maculam  contraxit  uox  cisdem\  quam  tamen 
neque  Sabaeum  cidem3  neque  Uahlenum  cis  autem^  conicientes 
secutus  sustulerim.  et  alterum  quidem  inuentum  propterea 
quoque  displicet  quod  statim  sequitur  cdeum  autem\  fuit, 
ni  fallor,  antiquitus  exaratum  cis  enf,  icl  est,  cis  enim\ 

c.  20,  3  cut  temere  crediderint  etiam  talia  monstruosa 
miracula3  eqs. 

Pro  'talia*  cum  P.  exhibeat  ^alia3,  facta  post  cinplexos3 
uocem  maiore  interpunctione  emendandum  puto  cilla  mon- 
struosa  miracula3,  si  quidem  hae  uoces  sexcenties  inter  se 
mutatae  sunt.  ita  apucl  Capitolinum  uit.  Maximin.  c.  20,  8 
praue  uel  in  nuperrimis  exemplaribus  legitur  cuerum  ubi 
aliud  senatus  consultum  accepit3,  ubi  emendo  cillud  senatus 
consultum\  Seneca  epist.  XV,  95,  67  ed.  Haase  cquanto  hoc 
utilius  est  excellentis  animi  notas  nosse  quas  ex  alio  in  se 
transferre  permittitur\  lege  cex  illo  in  se  tr/  cum  autem 
optimus  quisque  augustei  temporis  scriptor  cilleD  uocabulum 
post  adiectiuum  ponere  soleret,  ab  hac  norma  argenteae 

quam  dicunt  aetatis  auctores  recesserunt,  ueluti  Florus  I, 
11  cilli  nobiles  portus3,  1, 18  cillas  celeris  uolucrisque  nauis^ 

c.  20,  5  csimiliter  ac  uero  erga  deos  quoque  maiores 
nostri  inprouidi.  creduli  rudi  simplicitate  crediderunt3. 

Non  satis  est  emendationi  uerborum  csimiliter  ac  uero5 
studere,  qua  in  re  plerique  criticorum  adquieuerunt.  altius 
latet  ulcus.  nam  siue  ccrediderunt3  refers  ad  illud  cerga  deos* : 
tali  modo  nemo  unquam  Romanus  locutus  est;  sine  ccreduli5 
cum  uerbis  cerga  deos3  coniungis  :  credendi  uerbum  non  habet 
obiectum  quod  uocant.  iam  illucTquoque3  ineptissime  se  habet. 
cum  enim  scriptor  iam  in  eis  quae  antecedunt  gentilium  de 
pluribus  deis  opinionem  refutauerit  unumque  tantummodo 
deum  esse  demonstrauerit,  praue  iterum  legitur,  maiores 
deos  quoque  credidisse.  sed  cum  in  eis  quae  secuntur  de 
hominum  nobilium  post  mortem  consecratione  sit  sermo, 
hinc  locum  emendanti  auxilium  petendum  esse  putauerim. 
iam  uero  locum  grauissimis  turbis  adfectum  mecum  ad- 
gressos  omnem  mentis  auxietatem  deponere  iubeo  et  remi- 
nisci  quae  supra  dixi,  hunc  librum  omnigenis  uitiis  defor- 
matum  esse.  haec  igitur  Minucio  restituo :  csimiliter  uero  ac 
deos  heroas  quoque  maiores  nostri  inprouide  [ita  egregie 
Heumannus:  cinprouidi  P.]  creduli,  rudi  simplicitate  credi- 
derunt. 

Uitium  inde  natum  puto  quod  uoces  cac  deos3  in  arche- 
typo  super  lineam  adscriptae  postea  falsis  locis  contextui 
sunt  insertae.  quae  quod  superscripta  fuerint  duplex  exco- 
gitari  potest  ratio:  aut  additamentum  lectoris  cuiusdam 
sunt  (nam  nullo  sane  sententiae  detrimento  abesse  possunt) 
aut,  quod  magis  crediderim,  librarium  oculis  a  c\xero  ad 
chero&s  aberrantem  uerba  quae  interiacebant  cac  deos3  fu- 
gerant.  simillime,  id  quod  nuper  praeclare  Usenerus  [1.  L 
p.  401]  ostendit,  c.  5,  5  uerba  cut  [==  uel]  scrutari  permissum* 
super  caut  stuprari  religiosum3  scripta  ingentes  turbas  mo- 
uerunt.  ita  postquam  mendi  yheotv  arte  et  ratione  exposui, 
nemo  credo  temeritatis  me  arguet  quod  cerga"  uocem  in 

cheroas3  correxi.  nempe  et  0  littera  haud  raro  cum  similibus 
C  et  G  in  libris  mss.  confusa  est  et,  qua  leuitate  et  incon- 
stantia  librarii  in  aspiratione  uel  omittenda  uel  ponenda 
fuerint,  sat  constat.  inutilem  uero  laborem  Maehlyus  suscepit 
qui  nuper  illud  ccreduli  crediderunt3  sollicitauit;  cf.  c.  13,  2 
cmerito  meruit3  Flor.  II,  9  [p.  89,  97.]  csaeuius  quam  uel  in 
Punica  urbe  saeuitur ,  Trebell.  Pollio  uit.  Gallien.  c.  9,  5 
cmira  inhiatione  mirantes5  et  alia  id  genus  plurima. 

Ibid.  cdum  gestiunt  eorum  memorias  in  statuis  detinere\ 

Non  inueni  ubi  detinendi  uerbum  ea  qua  hic  opus  est 
notione  seruandi  utatur.  lege  cretinere';  cf.  Horat.  serm. 
I,  1,89  cretinere  uelis  seruareque  amicos\ 

Ibid.  §.  6 :  cunaquaeque  natio  conditorem  suum  aut 
ducem  inclytum  aut  reginam  pudicam  sexu  suo  fortiorem 
aut  alicuius  muneris  uel  artis  repertorem  uenerabatur  ut 
ciuem  bonae  memoriae\ 

In  uerbis  creginam  —  fortiorem5  Heumannus,  uir  ut 
in  detegendis  mendis  sagacissimus  ita  in  detectis  emendan- 
dis  plerumque  infelicissimus,  optime  intellexit  desiderari  quo 
regina  pudica  ab  ea  quae  sexu  suo  sit  fortior  distinguatur* 
itaque  rescripsit  csexu^e  suo3,  quod  neque  grato  sono  com- 
mendatur  neque  per  se  ualde  probabile  est.  repone  creginam 
pudicam  seu  sexu  suo  fortiorem3.  extrema  uerba  aut  cum 
Usenero  in  caut  ciuem  bonae  memoriae3  aut  mecum  in  cut 
ciues  b.  m.3  mutanda  sunt,  ut  hoc  additum  non  iam  ad 
solum  illum  repertorem,  quod  peruersum  est,  sed  ad  omnes 
supra  laudatos  pariter  pertineat  dicanturque  illi,  propterea 
quod  ex  egregiis  factis  uel  inuentis  prae  ceteris  ciuibus 
eminentes  bonam  sui  memoriam  reliquerint,  diuinis  digni 
habiti  honoribus. 


IV.  Iuuat  hic  paulisper  prosae  orationis  scriptores  ua- 
lere  iubere,  ut  nonnullis  poetis  Latinis  opem  atque  auxilium 
feram.  in  anthologiae  latinae  [ed.  Riese  I,  1]  carmine  21, 

quamquam  plurimae  maculae  Hauptii  potissimum  sagacitate 
detersae  sunt,  nonnullae  tamen  emendatorem  adhuc  expec- 
tant.  sic  u.  47  haec  leguntur: 

ciam  tunc,  iam  perfidus  iste 
Neptunum  spoliare  parans  petit  alta  profundi\ 
Ita  Riesius  scripsit,  cum  Salrnasianus  habeat  cinperfidus\  at 
ingrata  est  uocis  'perfidus'  quae  item  in  uersu  antecedenti 
legitur  iteratio.   sententiae  quoque  magis  aptum  existumo 
hoce:  ciam  tunc,  m,  perd^us  iste  Neptunum  sp.  p/ 
Ibid.  u.  112: 

cmercator  madidus,  paruae  stipis  auctor,  ad  aurum 

ut  uenias,  scire  uelim\ 
Uersum  ultimum  ut  metro  restituerent,  uaria  excogitauere 
uiri  docti,  Hauptius  'rescire  uelim3,  Riesius  cid  scire  uelim\ 
lege  ciam  scire  uelim\  nam  cia  post  cuenias3  intercidit. 

Carminis  83  uersus  14  hic  est: 
cpendet  amore  dolor,  castus  dolor  auget  amorem\ 
cCastus  dolor5  quinam  hic  dicatur,  cum  nullis  machinis  possis 
eruere,  quaerendum  est  quemadmodum  uitium  quod  uersus 
contraxit  possit  sanari.  sed,  si  Riesio  auctore  scripserimus 
ccastum  d.  a.  amorem3,  quomodo  Dido  utpote  per  totam 
hanc  epistulam  culpam  confessa  suum  in  Aenean  amorem 
ccastum3  potuerit  appellare,  nescio:  illud  scio,  quo  uiuidius 
magnitudo  doloris  depingatur,  scribendum  esse: 

cuastus  dolor  auget  amorem5. 
Ibid.  u.  27 :  cconubium  nunc  crimen  erat\ 

Mirum  est  omnes  editores  latuisse  uersus  huius  de- 
prauationem  apertam  et  correctu  facillimam.  nempe  scriben- 
dum  est  cconubium  nunc  crimen  erit\ 

Ibid.  u.  148:  clicet  simul  improbus  exul 

et  uagus  hospes  eras  et  ubique  timendus  haberis\ 

cUagus3  ille  chospes3  ex  Riesii  coniectura  nimis  a  codi- 
cis  scriptura  cmaius  hospis3  recedenti  et  a  loci  sententia 
prorsus  aliena  profectus  est.  iam  Burmanni  commentum 
cmagis3  silentio  licet  praeterire.  quis  enim  non  uidet  apprime 

in  rem  facere  id  quod  una  litterula  mutata  rescribo:  cet 
malus  hospes  eras5?  cf.  ex.  gr.  Propert.  III,  24,  44; 
Paruo  dilexit  spatio  Minoida  Theseus, 
Phyllicla  Demophoon,  hospes  uterque  malus. 
Carmen  91,  quod  inscribitur  cde  uelo  ecclesiae5,  hoc  est: 
Omnia  quae  poscis  dominum.  si  credis,  habebis: 
Quae  bona  uota  petunt,  recipit  alma  fides\ 
In  crecipit5  uoce  quamquam  uitium  metricum  fortasse 
aliorum  poetarum  Christianorum  item  interdum  cre3  syllabam 
producentium  exemplo  defendere  licet  [cf.  Luc.  Muellerus 
d.  r.  m.  p.  362],  tamen  ipsum  uerbum  minime  hic  aptum 
est  ubi   exaudiendi  notionem  expectamus.   lege  crespicit 
alma  fides\ 
c.  176,  1  : 

Eminet  impletus  pullorum  carnibus  anser 
et  uarias  mensae  torridus  ambit  opes. 
In  his  unum  mendum  iamLuc.Muellerus  egregie  correxit, 
cum  pro  absono  illo  ctorridus3  reuocaretcturgidus\  idem  tamen 
cum  cambit3  uocem  aeque  corruptam  mutaret  in  caddit\  uereor 
ut  manum  poetae  restituerit.  mihi  sic  potius  legendum  uidetur : 

cet  uarias  mensae  turgidus  abdit  opes\ 
c.  182  cde  Aegyptio3: 

Exoriente  die  noctis  processit  alumnus. 

Sub  radiis  Phoebi  solus  habet  tenebras. 
Coruus  cardo  cinis :  concordant  multa  colori. 
Quod  legeris  nomen,  conuenit :  Aethiopis. 
Haud  pauca  in  hoc  carmine  non  satis  expedita  sunt. 
iam  statim  in  primo  uersu  illud  ^processit*  praue  se  habet. 
nam  nequetempus  perfectum  ullum  siquid  uideo  locum  hic 
optinet  (et  recte  in  uersu  minore  praesens  tempus  habes) 
neque  procedendi  uerbum  a  sententia  aptum  est.    nam  ni 
fallor  poeta  dixit,  in  ea  terra  ubi  dies  oriatur  mirifice  gigni 
homines  nigros.  unde  emendandum  propono: 

cExoriente  die  noctis  procrescit  alummus\ 
altera  difficultas  in  uersu  tertio  latet,  in  quo  cum  'multa* 

3 

uocem  absurdissimam  esse  bene  intellegeret  Riesius,  crucis 
signo  adposito  locum  talem  esse  cuius  emendatio  se  fugisset 
declarauit.  at  idem  si  paulo  accuratius  liunc  uersum,  cuius 
cetera  uocabula  omnia  a  V  littera  incipiunt,  inspexisset, 
fortasse  artificium  quoddam  poetae  agnouisset  uidissetque 
hinc  potissimum  medelam  petendam  esse.  emendandum  est 
totum  distichon  ita: 

cCoruus  carbo  cinis:  concordant  cuncta  colori. 
Quod  legeris  nomen:  conuenit  Aethiopf. 
ubi  cAethiopi3  cum  libris  optimis  retinui,  cum  Riesii  lec- 
tionem  plane  non  intellegam.  ita  enim  aperte  haec  uerba 
interpretanda  sunt:  quodcimque  ex  istis  nominibus  —  coruus, 
carbo,  cinis  —  sumpseris,  id  ob  nigrum  colorem  egregie  in 
hominem  illum  nigrum  quadrat.  de  similibus  ludibriis,  quale 
u.  3  restitui,  cf.  exempla  a  Luc.  Mueilero  [d.  r.  m.  p.  454] 
adlata  et  Orestis  tragoediam  [ed.  Schenkl]  213  cfinde  secure 
caput,  ceruicem,  colla,  cerebrum\  ceterum  in  'legeris'  uoca- 
bulo  correpta  prima  syllaba  posito  utpote  apud  poetam  tam 
serae  aetatis  nihil  uidetur  offendendum  esse. 
Carm.  198,  6: 

cNunc  autem  proprium  seruans  natura  uigorem 
conpellit  fluxos  umeris  depellere  amictus\ 
Neque  admodum  gratiosa  est  pellendi  uerbi  in  duobus 
compositis  iteratio  et  ipsa  locutio  cdepellere  amictus'  uereor 
ut  exemplis  possit  stabiliri.  legendum  propono: 
cconpellit  fluxos  umeris  deuellere  amictus3. 
Ibid.  u.  8: 

Dum  nos  bella  uocant  rauco  clangore  tubarum, 
mens  quatitur  saeuusque  fouet  praecordia  Mauors\ 
In  quibus  omnes  semel  moniti  mihi  concedent,  puto, 

nihili  esse  fouendi  uerbum  restituique  debere: 
cmens  quatitur  saeuusque  mouet  praec.  M/ 

lbid.  u.  76: 

cNamque  hominis  semper,  meritorum  lege  perenni, 
quam  breuiat  fatum,  propagat  gloria  uitam3. 

Elegantius,  puto,  oratio  profluet,  si  dempta  in  uoce 
chominis'  ea  litterula,  quae  cum  semel  esset  ponenda  bis 
ponebatur  a  librariis  insciis,  rescripserimus :  cnamque  homini 
semper  meritorum'  eqs. 
C.  287,  5: 

cQuos  olim  puer  in  foro  paraui 
Uersus  ex  uariis  locis  deductos\ 
Uersus  alter  quomodo  explicandus  sit  diu  multumque 
meditato  mihi  tandem  deprauatus  est  uisus.  nam  non  potest 
ille  aliter  accipi  quam  cuersus  uariis  locis  factos',  quod  ma- 
nifesto  prioris  uersus  uerbis  cin  foro  paraui3  repugnat.  at 
bene  omnia  ac  pulchre  se  habent  hac  mea  emendatione 
recepta:       cuersus  ex  uariis  iocis  deductos\ 
cf.  u.  21 :     cnec  me  paeniteat  iocos  secutum, 
quos  uerbis  epigrammaton  facetis 
diuersos  facili  pudore  lusit 
frigens  ingenium\ 
ita  enim  id  quod  praue  in  libris  et  scriptis  et  editis  legitur 
cdiuerso  et'  correxi. 

His  subiungam  duas  in  Calpurnium  Siculum  emenda- 
tiones.  in  ecloga  I  inde  a  u.  8  haec  leguntur: 

cHoc  potius,  frater  Corydon,  nemus,  antra  petamus 
Ista  patris  Fauni,  graciles  ubi  pinea  denset 
Silua  comas,  rapidoque  caput  leuat  obuia  soli\ 
Nescio  quid  siluae  umbrosae  sit  rei  cum  rapido  soli. 
nam  pastores  umbris  succedunt,  ut  a  solis  nimis  flagrantis 
aestu  tuti  sint.  apparet  igitur  tale  epitheton  unice  aptum 
esse  soli,  quod  torrendi  notionem  contineat.  unde  emendo: 

crabidoque  caput  leuat  obuia  soli\ 
eodem  uitio  liberandus  est  Uergilius  in  eclogae  alterius  uersu 
10  cet  rabido  fessis  messoribus  aestu3,  ubi,  si  Ribbeckii  ap- 
paratui  fides  est,  omnes  codd.  et  edd.  perperam  crapido5 
exhibent.  ceterum  consulendus  est  Luc.  Muellerus  in  noui 
musei  Rhenani  uol.  XVIII  p.  84  et  in  praef.  ad  Horat. 
p,  XXI. 

Eclog.  II,  12: 

cconuenit  umbrosa  quicunque  sub  ilice  lentas 
pascit  oues,  Faunusque  pater  Satyrique  bicornes\ 
Oues  illae  inter  pascendum  lentae  rerum  naturae  pror- 
sus  repugnant.  accedit  quod  non  sub  una  illa  ilice,  sed  passim 
per  campum  solutae  pascuntur.  quid  multa?  cum  facile 
agnoscatur  Uergiliani  illius  [ecl.  I,  4]  ctu,  Tityre,  lentus  in 
umbra3  imitatio,  legendum  est: 

cquicunque  sub  ilice  lentus  pascit  oues\ 
Finem  huic  capiti  inponam  Aetnae  [ed.  Munro]  uersi- 
bus  74 — 86,  quos  ita  ut  emendandi  mihi  suntuisi  adscribam: 
cHaec  est  mendacis  uulgata  licentia  famae. 
uatibus  ingenium  est :  hinc  audit  nobile  carmen. 
plurima  pars  scenae  et  rerum  est  fallacia:  uates 
sub  terris  nigros  luserunt  carmine  manes 
atque  inter  cineres  Ditis  pallentia  regna; 
mentiti  uates  Stygias  undasque  canesque. 
hi  Tityon  strauere  nouena  in  iugera  foedum; 
sollicitant  illi  te  circum,  Tantale,  pomo 
sollicitantque  siti:  Minos  tuaque,  Aeace,  in  umbris 
iura  canunt,  idemque  rotant  Ixionis  orbem. 
quidquid  et  in  terris  falsi  sibi  conscia  terret 
[pectora,  materiem  fingenda  ad  talia  praebet]. 
nec  tu,  terra,  sat  es:  speculantur  numina  diuum 
nec  metuunt  oculos  alieno  admittere  caelo\ 
In  singulis  emendationibus  defendendis  cum  antea  tran- 
sitoria  opera  me  fungi  posse  putarem,  nunc  Mauricii  Hauptii 
dissertationem  quandam  egregiam  [ind.  lect.  acad.  Berol. 
1854]  nanctus  paulo  longiore  disputatione  opus  esse  uideo. 
u.  74  certissimam  emendationem  'mendacis*  —  nam  codices 
perperam  cmendosae'  praebent  —  mihi  suppeditauit  Luc. 
Muellerus,  quocum  olim  de  hoc  loco  confabulatus  sum;  cf. 
u.  369  cmendacemque  exue  famam5,  u.  571  cmendacia  famae\ 
—  u.  76  libri  omnes  cscenae  rerum  est'  tradunt;  unde 
quodMunro  elicuitc^erum,cum  et  nimisprosae  orationis  stilum 

olet  et  a  uerborum  collocatione  praue  se  habet,  tum  eodem 
incommodo  laborat  quo  Hauptianum  illud  cuatxm\  est  fal- 
lacia\  nempe  non  loca  solum,  in  quibus  fictae  istae  fabulae 
aguntur,  sed  res  ipsae  quae  ibi  fiunt  commemorentur  opor- 
tet.  itaque  mihi  post  cscenae5  uocula  cet'  uidetur  periisse. 
iam  uero  scena  et  res  sunt  quae  nos  dicimus  cScenerie  und 
Handlung\  nimirum  scenam  poetae  mentiti  sunt  fingendo 
Tartarum,  u.  77—79,  res  uero,  cum  ibi  exempli  gratiaTan- 
talum  poma  semper  fugientia  facerent  captantem,  u.  80—84. 
cf.  ex.  gr.  Hor.  sat.  I,  4,  46  'quod  acer  spiritus  ac  uis  nec 
uerbis  nec  rebus  inest'.  —  in  uersu  77  librorum  lectio  cni- 
gros  mderunt  carmine  manes3  perspicue  inepta  —  nam  cuide- 
runt3  ut  miro  modo  pro  ccommenti  sunt5  uel  'finxerunt3  po- 
situm  est,  ita  addito  illo  'carmine3  plane  fit  intolerabile  — 
ab  Hauptio  in  cnigro  uiderunt  agmine  reficta  est  coniectura 
speciosiore  quam  ueriore.  nam  neque  mutatio  ipsa  sat  lenis 
est  et  uidendi  uerbum  mihi  quidem  ualde  ingratum  remanet. 
id  quod  nos  restituimus  'luserunt3  post  litterarum  cui5  et  clu3 
confusionem  saepissime  in  codd.  obuiam  non  potuit  non  cor- 
rigia  librariisin  cuirferunt\  ceterum  cf.  Minucius  Felix  11,  9: 
comnia  ista  figmenta  male  sanae  opinionis  et  inepta  solacia 
a  poetis  fallacibus  in  dulcedinem  carminis  lusa\  Seneca 
(nescio  autem  an  hic  ipsum  locum  nostrum  ob  oculos  ha- 
buerit)  ad  Marciam  de  consol.  19,  4  ccogita  nullis  defunctum 
malis  adfici,  illa  quae  nobis  inferos  faciunt  terribiles,  fa- 

bulam  [fabulas?]  esse  luserunt  ista  poetae  et  nos 

uanis  agitauere  terroribus\  —  u.  80  pro  eis  quae  codices 
habent  chi  Tityon  poena  strauere  in  iugera3  non  minus  quam  in 
uersuSl  pro  cpoena3  Hauptii  emendationes  recepi,  quamquam 
num  'circum3  uox  aetatem  tulerit  integra  equidem  magnopere 
dubito.  in  eodem  uersu  81  miror  sollicitandi  uerbum  cum 
ictu  quodam  iteratum  Munroni  scrupulos  mouisse.  quanto 
meliore  iure  idem  u.  52  in  uoce  cprouocat5  offendisset!  sed  to- 
tum  locum  [u.  50  ~  54]  adscribam,  ut  simul  quid  de  eo  sentiam 
proferam : 


38 


ciam  coaceruatas  nituntur  scandere  moles; 
impius  et  miles  metuentia  comminus  astra 
prouocat:  infestus  cunctos  ad  proelia  diuos 
prouocat  admotisque  trementia  sidera  signis\ 
In  quibus  primum,  puto,  uides,  prouocandi  uerbum  nimis 
otiose  repetitum  excusationem  habere  nullam.  sed  illud  quo- 
que  permirum  est,  gigantes  astra  prouocasse,  cum  quibus 
quomodo  bellum  potuerint  gerere  mente  non  concipio.  quid 
quod  eadem  astra,  quae  hic  cmetuentia3  dicuntur,  mox  iterum 
ctrementia3  uel  potius  cterrita5  dicuntur?  nam  aliter  id  quod 
liber  Cantabrigiensis  praebet  ctertia3  non  uidetur  esse  emen- 
dandum.  at  tam  misera  tautologia  in  hoc  poeta  nullo  hercle 
pacto  toleranda  est.  quid  multa?  eiecta  foedissima  interpo- 
latione  restituendum  est : 

cimpius  et  miles  cunctos  ad  proelia  diuos 
prouocat,  admotis  ad  territa  sidera  signis\ 
nam  ita  u.   53  ex  Wassenberghii  emendatione  scribendum 
censeo.  non  minus  autem  u.  62—63  dei  uocabulum  bis  po- 
situm  molestum  est: 

ciam  cetera  turba  deorum 
stant  utrimque.  deus  ualidos  tum  Iuppiter  ignis 
increpat  et  uictor  proturbat  fulmine  montes\ 
ubi  forsitan  haud  male  crubens  ualiclos  tum  Iuppiter  ignes 
increpat3  possit  reuocari  ad  similitudinem  Horatii  [ocl.  I,  2,  2] 
frubente  dextera  sacras  iaculatus  arces\  quamquam  ne  ita 
quidem  loci  restitutio  perfecta  est.   nam  male  se  habet  me 
iudice  illud  cualidos  ignis  increpat5.  noli  autem  dubitare  quin 
ita  ediderit  auctor  cualido  tum  luppiter  igni  increpat3  sc. 
montes.  quandoquidem  autem  hanc  de  eorundem  uocabulorum 
post  paucorum  uersuum  interuallum  repetitione  molesta  quae- 
stionem  attigi,  pergam  loca  nonnulla  carminis  nostri  hoc  uitio 
adfecta  purgare.  itaque  uu.  68—70  haec  leguntur : 

tum  pax  est  reddita  mundo 
tum  liber  cessat:  uenit  per  sidera:  caelum 
defensique  decus  mundi  nunc  redditur  astris. 

in  quibus  uersus  alter  tam  atrociter  est  corruptus,  omnia 
tit  emendandi  molimina  uideatur  eludere.  at  felicius,  ni 
uehementer  fallor,  in  u.  70  res  mihi  cessit,  ubi  'redditur' 
uerbum  et  per  se  offensionem  praebet  haud  mediocrem  (nam 
'adscribitur',  cinseritur3  uel  aliam  eiusmodi  notionem  potius 
expectes)  et  propter  u.  68  uerba  ctum  pax  est  reddita  mundo3 
oppido  est  ingratum.  reuocanclum  est  cdefensique  decus  mundi 
nunc  additur  astris.  quis  porro  credat,  poetam  u.  116  haec 
dedisse  cnon  est  hic  causa  docendi,  dum  stet  opus,  causas^ 
nam  nullo  fere  negotio  reponitur  cnon  est  hic  ansa3,  si  qui- 
dem  littera  V  antecedens  corruptelae  fons  et  principium 
fuit.  sed  ut  in  uiam  redeam,  difficillimum  est  de  u.  84  iudi- 
cium.  ubi  Iacobus  cum  codicum  scripturam  'interius3  recte 
inprobasset ,  aut  cinferius5  aut  'ulterius3  scribendum  esse 
censuit,  quorum  alterum  Hauptius  amplexus  est.  at  in  uerbis 
ita  restitutis  cquidquid  et  ulterius  falsi  sibi  conscia  terrent3 
et  prorsus  inusitate  ^carmina^  uel  'mendacia3  subintellegenda 
sunt  et  mirifice  haeccfalsi  sibi  conscia3  dicuntur.  itaquerecte 
Munro  unius  uersus  defectu  statuto  cterret5  reposuisse  cen- 
sendus  est,  cuius  supplementum  recepimus.  restabat  igitur 
ut  absurdum  illud  'interius'  corrigeretur.  quod  nos  ita  feci- 
mus  ut  uerborum  proxime  sequentium  cnec  tu,  terra,  satis5 
rationem  haberemus.  nam  apparet,  iam  antea  terrae  com- 
memorationem  factam  esse  oportere,  cum  alioquin  uerba  illa 
quo  spectent  non  habeant.  iam  illud  admodum  dubium  est, 
num  cfalsi  sibi  conscia3  recte  sit  traditum.  certe  si  locos  tales 
respexeris,  Orestis  trag.  54  cet  mens  sibi  conscia  praiti  et 
Anthol.  lat.  I,  1,  21,  241  csed  metus  et  facinus,  sed  mens 
est  conscia  praui  (ita  enim  hic  uersus  corrigendus  est),  quae 
omnia  efficta  sunt  ad  Uergilii  imitationem  [Aen.  I,  609]  cet 
mens  sibi  conscia  reetf ,  facile  nostrum  quoque  poetam  cpraui 
sibi  conscia5  scripsisse  suspicaberis.  quam  coniecturam  quo- 
minus  in  textum  reciperem,  prohibuit  locus  quidam  Antho- 
logiae  latinae  [I,  1  c,  249,  2]  csed  malos  faciunt  malorum 
falsa  contubernia\   ibi  enim  cfalsus'  item  pro  cprauus3  poni 

in  propatulo  est.  omnino  haud  raro  'falsum5  ei  quod  rectum 
et  bonum  est  oppositum  inuenimus.  cf.  Hor.  ep.  I,  10,  29 
cuero  distinguere  falsum\  —  denique  u.  85  traditam  lectionem 
cnec  tu,  terra,  satis\  ut  oratio  paulo  elegantius  profluat,  in 
csat  es3  mutaui.  nam  aegre  ces5  uocula  caremus.  idem  error 
apud  Propertium  reperitur  [III,  18,  30],  cmi  formosa  satis, 
si  modo  saepe  uenis\  ubi  iam  Nic.  Heinsius  emendauit  cmi 
formosa  sat  es\ 


V.  In  M.  Annaei  Senecae  scriptis  ad  genuinum  nitorem 
restituendis  cum  olim  uiri  docti  plurimum  operae  collocarint, 
nostra  aetate  eius  studium  fere  intermortuum  iacet.  cuius 
rei  causas  hic  indagare  nil  attinet.  sed  sperare  licet,  scrip- 
torem  et  ingenii  acumine  et  eruditionis  copia  et  stili  ele- 
gantia  aeque  commendatum  iterum  lectorum  multitudinem 
esse  habiturum,  quando  opera  eius  innumeris  quibus  adhuc 
scatent  uitiis  purgata  erunt.  talia  autem  etiam  nunc  apud 
illum  extant  quae  legens  uix  oculis  tuis  credas.  exemplo 
rem  inlustrabo.  in  librorum  de  clementia  primi  eapite  1,  4 
haec  habes :  cquotiens  nullam  inueneram  misericordiae  causam, 
mihi  pepercf.  uelim  sciscitari  ab  omnibus  qui  Senecam  edi- 
derunt  criticis,  quidnam  sit  illud  cmihi  peperci\  equidem 
haec  me  plane  non  concoquere  ingenue  profiteor.  interim 
rescribo  cmihi  peperf  (sc.  misericordiae  causam).  et  quoniam 
semel  in  egregios  de  clementia  libros  incidi,  proferam  quas 
olim  mihi  adnotaui  in  eos  emendationes.  c.  1,  5  cpotes  hoc, 
Caesar,  audacter  praedicare,  omnia  quae  in  fidem  tutelam 
eri,  nihil  per  te  neque  ui  neque  clamari  reipublicae.  rarissimam 
laudem3  eqs.  haec  codicum  scriptura  corrupta  uarie  tentata 
est.  ac  de  prioribus  optime  meruit  Hauptius  [ind.  lect. 
acad.  Berol.  1866  p.  5],  qui  scribit  comnia  a  te  in  fideli  tu- 
tela  haberi\  nisi  quod  ca  te'  propterea  displicet  quod  paulo 
longius  a  librorum  memoria  recedit.  nihil  autem  pronomine 
opus  est,  quandoquidem  statim  sequitur  cper  te\  reponendum 
erat  caeque\  extrema  uerba  quanam  ratione  possint  sanari 

Haasius  perspexit,  qui  quod  ad  sententiam  attinet  recte 
suppleuit  lneque  clam  damni  parari  reip\  at  ab  externa 
probabilitate  hoc  non  magis  commendatur  quam  Hauptianum 
cclam  adimi  reipublicae\  fuit,  ni  fallor,  ita  olim  exaratum 
celainali  reip.  parari  ranssimum\  iam  uidere  licet  quam 
facile  cpararf  uox  perire  potuerit.  porro  ubi  in  illo  'claniali' 
compendium  ueglectum  esset,  cotisequens  fuit,  ut  librarius, 
quo  uox  saltem  latina  euaderet,  suo  Marte  'clamari'  repo- 
neret.  totus  ergo  locus  ita  redintegrandus  est:  cpotes  hoc, 
Caesar,  auclacter  praedicare,  omnia  aeque  in  fideli  tutela 
haberi,  nihil  per  te  neque  ui  neque  clam  mali  reip.  pararf. 

c.  8,  2  cpossum  in  qualibet  parte  urbis  solus  incedere 
sine  timore,  quamuis  nullus  sequatur  comes,  nullus  sit  domi, 
nullus  ad  latus  gladius :  tibi  in  tua  pace  armato  uiuendum  est\ 

Uerba  cin  tua  pace'  quamquam  defensorem  nancta  sunt 
grauissimum  Gronouium,  tamen  corruptelam  passa  esse  exi- 
stumo.  is  enim  uir  doctissimus  et  de  Seneca  optime  meritus 
ad  Taciti  ann.  XII,  32  bene  animaduertit,  pacem  interdum 
idem  esse  atque  imperium ;  cf.  de  clem.  I,  1  chaec  tot  millia 
gladiorum  quae  pax  mea  comprimit3 ;  ibicl.  4,  2  chic  casus 
Romanae  pacis  exitium  est\  hoc  cum  rectissime  obseruatum 
sit,  uideamus  num  quid  bonae  frugis  inde  ad  loci  nostri  in- 
terpretationem  lucremur.  nanciscimur  autem  talem  fere  sen- 
tentiam:  ego  quocunque  uolo  possum  tutus  incedere,  tibi 
in  imperio  quod  praestas  pacatum  armato  uiuendum  est. 
quaenam,  quaeso,  oppositio  Senecae  acumine  digna  his  inest? 
adeo  illud  additum  ctibi  in  tua  pace  armato  uiuenclum  est3 
languet,  ut  nihil  sit  supra.  an  reges,  cum  uel  altissima  pace  pro- 
cederent,  non  armatorum  turba  stipati  erant?  itaque  illud  li- 
brarios,  Senecam  hoc  scripsisse  aio  :  ctibi  in  tua  arce  armato 
uiuendum  est\  quid  autem  acerbius  dici  potest,  quam  tyran- 
num  uel  domi  sua  armis  se  defendere  clebere,  cum  humili 
loco  nati  quocunque  inermes  ire  possint.  carx'  autem  pro 
cregia3  poni  notissimum  est.  maxima  autem  emendationi  no- 
strae  adminicula  adstruunt  ea  quae  §.  3  secuntur :  csed  cum 

clis  tibi  communis  ipsa  [ista  ?]  necessitas  est.  nam  illos  quo- 
que  caelum  adligatos  tenet  nec  magis  illis  descendere  datum 
est  quam  tibi  tutum.  tu  [addidi:  om.  cocld.]  fastigio  tuo 
adfixus  es:  nostros  motus  pauci  sentiunt\ 

c.  11;  2:  chaec  est  in  maxima  potestate  uerissima  animi 
temperantia  et  humani  generis  comprehendit  terminos,  non 
cupiditate  aliqua,  non  temeritate  incendi,  non  priorum  prin- 
cipum  exemplis  corruptum  quantum  in  ciues  suos  liceat 
experiendo  temptare,  sed  hebetare  aciem  imperii  sui\ 

'Incencli'  uox,  quam  editores  omnes  tamquam  unice 
rectam  sicco  pede  transierunt,  mihi  haucl  paruos  scrupulos 
mouit.  nemo  enim  Romanus  ctemeritate  incendi3  uel  unquam 
dixit  uel  omnino  dicere  potuit.  nam  incendendi  uocabulum, 
ut  eius  fert  natura,  translate  cum  eis  tantum  uerbis?  quae 
animi  quandam  commotionem  exprimunt,  coniungitur,  hoc 
est,  cum  eis  animi  adfectibus  qui  ut  excitantur  ita  restin- 
guuntur  iterum  sedanturque,  uelut  cum  irae,  doloris,  amoris, 
desiderii  uocibus;  non  potest  coniungi  cum  temeritatis  uo- 
cabulo  quae  mentis  est  uitium  homini  a  natura  insitum. 
praeterea  illud  uelim  animaduertas,  incenclendi  uerbum  artius 
sequentibus  fuisse  subiungendum,  ueluit  ita  cnon  temeritate 
mcensum,  non  priorum  principum  exemplo  CQYYuptmn  eqs. 
quippe  Senera  non  in  uniuersum  adserit,  principem  non 
cupidum  esse  uel  temere  agere  clebere,  sed  speciatim  uarias 
causas  quibus  ad  ciuium  patientiam  temptandam  ille  com- 
moueri  possit  exponit.  unde  haucl  cunctanter  rescripsi :  cnon 
cupiditate  aliqua,  non  temeritate  ingeni  .  .  .  temptare\  for- 
tasse  ipsa  sollemnis  litterarum  C  et  G  commutatio  corrup- 
telae  ansam  dedit.  certe  idem  error  ex.  gr.  apud  Florum 
II,  16  [p.  107,  8  I.]  inuenitur:  cdiuersa  omnium  uota  ut 
ingenia3,  ubi  liber  Nazarianus  item  cincendia3  exhibet. 

c.  19,  5  c  .  .  nullumque  momentum  immune  a  metu 
habeat,  hanc  aliquis  agere  uitam  sustinet,  cum  liceat  in- 
noxium  aliis  ob  hoc  securum  salutare  potentiae  ius  laetis 
omnibus  tractare\ 

Minus  duriter  et  impedite  haec  ita  profluent:  cinnoxium 
aliis  ab  hoc  (sc.  metu)  securum5;  cf.  Plin.  28,  9  csecurus  a 
metu  somnus3. 

In  epistularum  libri  XV  ep.  94,  41  legitur :  fnec  tibi  facile 
dixerim  quemadmodum  prosit,  sicut  illud  inteIlegam,profuisse\ 

Maculosa  sunt  utique  illa  csicut  illud  intellegam\  nam 
neque  particula  csicut5  ullum  hic  locum  habet,  ubi  res  plane 
diuersa  notatur,  neque  subiunctiuum  modum  cintellegam5 
quisquam,  puto,  defendet.  caue  autem  ne  ueterum  eclitionum 
auctoritatem  secutus  'intellego5  rescribas.  ita  et  partem  tan- 
tummodo  uitii  tolles  et  medelam  minime  ab  arte  commen- 
dabilem  adhibebis.  corrigendum  est:  cnec  tibi  facile  dixenm 
quemodmodum  prosit,  cum  ilhid  intellegam,  profuisse\  uides, 
credo,  ita  et  a  sententia  recte  procedere  orationem  et  artis 
palaeographicae  habitam  esse  rationem  sat  iustam.  nam  ha- 
bemus  id  uitium  hic  quoque  obuium,  quo  nullum  in  epistu- 
lis  deprehenditur  frequentius,  dico  dittographiam.  nam  cum 
in  archetypo  scriptum  esset  lprosi£  sitm,  id  nonpotuit  non 
emendari  a  correctore  male  sedulo  in  cprosit  sicut\ 

Epist.  95,  8  haec  extant  de  sapientia:  cdiscutit  enim 
impedimenta  et  tractat  obstantia\ 

Post  forte  illud  cdiscutit'  tractandi  uerbum,  praeterquam 
quocl  iusta  explicatione  caret,  mirum  quantum  languet,  ut 
librariorum  uitium  subesse  nullus  equidem  dubitem.  atque 
iam  Bartschius,  qui  nuper  edita  in  noui  Musei  Rhenani  uol. 
XXIV  dissertatione  bonae  frugis  plena  egregie  de  Seneca 
meruit,  hanc  uocem  1.  1.  p.  281  suspectauit.  quamquam  id 
quod  scribi  uult  ctraicit'  mihi  quidem  uir  sagacissimus  non 
probauit.  paulo  leniore  medela  restituendum  est  cet  tranat 
obstantia\  uoce  ctranare\  quae  Senecae  poeticum  genus  di- 
cendi  magnopere  adamantis  stilo  apprime  adcommodata  est, 
item  translate  eademque  significatione,  puta  superandi,  usus 
est  coaeuus  Senecae  Silius  Italicus  [XVII,  3G6] :  Hranare 
pericla  magnanimum  patiare  ducem\  cf.  etiam  Seneca  epist, 
52;  7  Hmus  per  obstantia3. 

Ibid.  35:  csi  uolumus  habere  obligatos  et  malis  quibus 
iam  tenentur  auellere,  discant  quid  malum,  quid  bonum  sit\ 

Omnes  fere  critici  uerba  csi  uolumus  habere  obligatos5 
ita  accepisse  uidentur,  ut  sit  csi  uolumus  nobis  beneficiis 
obstrictos  et  gratos  reddere\  quae  interpretatio  quantopere 
huc  non  quadret,  unus  perspexit  Muretus.  qui  cum  coniceret 
csi  uolumus  soluere  obligatos3,  quid  fere  sententia  desideret 
optime  indicauit.  nam  nullo  negotio  ad  cobligatos3  uocem 
subaudimus  cmalis3;  cf,  ex.  gr.  ep.  94,  31  cquid  illum  ad- 
monitiones  iuuabunt  uitiosis  obligatum\  at  idem,  cum  csol- 
uere5  pro  chabere3  restitueret,  iusto  maiora  molitus  est.  nam 
nulla  paene  mutatione  emendandum  est:  csi  nolumus  habere 
obligatos,  set  malis  quibus  iam  tenentur  auellere,  discant5 
eqs.  de  hoc  dicendi  genere  accuratissime  nuper  Buechelerus 
ad  Quinti  Ciceronis  de  petit.  consul.  §.  56,  p.  62,  9,  exposuit. 

Epist.  99,  10 :  cpropone  temporis  profundi  uastitatem 
et  uniuersum  complectere.  deinde  hoc,  quod  aetatem  uocamus 
humanam,  compara  inmenso :  uidebis  quam  exiguum  sit,  quod 
optamus,  quod  extendimus.  ex  hoc  quantum  lacrimae,  quan- 
tum  sollicitudines  occupant?  quantum  mors,  antequam  ueniat, 
optata?  quantum  ualetudo,  quantum  timor,  quantum  tenent 
aut  rudes  aut  inutiles  anni?  dimidium  ex  hoc  edormitur. 
adice  labores,  luctus,  pericula:  et  intelleges  etiam  in  lon- 
gissima  uita  minimum  esse  quod  uiuitur\ 

Uariis  mendis  haec  deformata  sunt.  primum  autem  illa 
cquantum  mors  antequam  ueniat  optata3  et  isto  loco  prorsus 
absurde  se  habent  et  Senecae  sententiae  plane  repugnant, 
quam  ib.  §.  9  idem  declarauit :  cet  in  tanta  uolutatione 
rerum  humanarum  nihil  cuiquam  nisi  mors  certum  est: 
tamen  de  eo  queruntur  omnes,  in  quo  uno  nemo  decipitur\ 
itaque  meo  iure  in  uerbis  istis  putidam  sapientiam  monachi 
nescio  cuius  agnouisse  mihi  uideor.  his  uero  remotis  iam 
paulo  facilius  de  eis  quae  secuntur  potest  statui.  nempe 
praua  sunt  cquantum  tenent  aut  rudes  aut  inutiles  anni\ 
et  rudes  quidem  anni  semper,  quantum  equidem  obseruaui, 

ei  dicuntur  quibus  puerorum  ingenia  inculta  in  scholis  per- 
poliuntur;  inutiles  uero  annos  adulescentulorum  existuma, 
quibus,  ut  ille  apud  Terentium  ait,  canimum  ad  aliquod 
studium  adiungunt,  aut  equos  alere  aut  canes  ad  uenandum, 
aut  ad  philosophos\  haec  si  recte  disputata  sunt,  iam  illud 
permirum  est,  eos  Senecam  praeteriisse  annos  quibus  uel 
maxime  homo  otiosus  est,  puta  infantiles.  unde  conieci :  cquan- 
tum  ualitudo,  quantum  timor,  quantum  teneri  aut  rudes 
aut  inutiles  anni  f  ad  quae  facili  negotio,  resecto  praesertim 
isto  panno,  subaudimus  coccupant\  iam  uero  pulchro  ascensu 
usus  Seneca  primum  infantium,  deinde  puerorum,  pestremo 
adulescentium  facit  commemorationem.  denique  non  carent 
corruptione  illa  cadice  labores,  luctus,  pericula\  quid  enim, 
amabo,  inter  labores  et  pericula  sibi  luetus  uolunt,  cum 
praesertim  de  eis  iam  supra  sit  dictum  cquantum  lacrimae, 
quantum  sollicitudines  occupant3(?  recta  autem  gradatione 
oratio  progredietur  ita  cadice  labores,  luctatus,  pericula\ 

Epist.  100,  8  cnon  habet  oratio  eius  (Fabiani),  sed  debet 
dignitatem\ 

Hanc  prauam  codicum  lectionem  Haasius  corrigere  sibi 
uidebatur  scribendo  csed  decet  dignitatem\  at  cum  dignitatem 
Fabiano  omnino  non  abrogauerit  Seneca,  iam  olim  conieci 
intercidisse  in  priore  membro  uocabulum  cui  opponatur  dig- 
nitas.  cuius  opinionis  gaudeo  nunc  me  Bartschiiim  habere 
socium.  qui  cum  1.  1.  p.  283  pro  cdebet'  indubitata  emen- 
datione  reponeret  chabet5,  lacunam  tamen  illam  quomodo 
expleret  se  nescire  ingenue  confessus  est.  mihi  sic  Seneca 
scripsisse  uidetur:  cnonhabet  gratiam  oratio  eius,  sed  habet 
dignitatem\  et  reuera  gratiam  Fabiani  uerbis  defuisse  cum 
ex  tota  epistula  elucet,  tum  uerba  proxime  antecedentia 
ostendunt:  csed  totum  corpus  uideris  [ancuide,  sis3  ?] :  quam- 
uis  incomptum,  honestum  est\  ita  enim  Haasius  certissima 
emendatione  rescripsit.  quam  facile  autem  GRATIA  ante 
ORATIO  interciderit,  quiuis  perspicit.  nam  nullum  uitium 
saepius  in  Senecae  scriptis  inuenitur  quam  litterarum  uoca- 

bulorumue  uel  eorundem  uel  inter  se  similium  omissio. 
cuius  rei  pauea  libet  subiungere  exempla.  epist.  31,2:  csed 
ex  omni  parte  circumsonat3.  scribe  cparte  te  circumsonat\ 
ibid.  §.  6 :  cille  prudens  atque  artifex  pro  tempore  quaeque 
repellet  aut  eliget\  emenda:  aeque  atque  artifex\  ep.  34,  2: 
caddidi  stimulos  nec  lente  ire  passus  sum\  lege:  cnec  lente 
te  ire\  ep.  89,  22  :  cquantulum  ex  istis  epulis  [quae]  per 
tot  comparatis  manus  fesso  uoluptatibus  ore  libatis  ?3  Haasius 
cquae'  uoculam  deleri  uoluit.  ego  locum  utpote  mancum  sic 
explendum  censeo :  cex  istis  epulis  ferculisque3.  ep.  90,  14 : 
cfregit  protinus  exemptum  e  perula  calicem  hac  obiurgatione 
sui\  puto  cC2i\icem  Clim  hac  obiurgatione  sui\  ep.  99,  20 : 
cnec  cessant  nec  fluunt  unquam  tam  turpiter  quam  finguntur3. 
corrige :  cquam  si  finguntur\  sed  haec  hactenus. 

Epist.  100,9:  ccedam  et  responcleamus :  in  re  tanta 
eminere  est  post  duos  esse\ 

Iure  suo  Bartschius  1.  1.  p.  284  pluralem  numerum 
'respondeamus3  post  singularem  'cedam3  tolerari  posse  negat. 
scripsit  igitur  ccedam  et  respondeam :  in  re  tanta\  sed  unde, 
quaeso,  mirum  illudcus3  accessit?  itaque  proferam  quod  ego  olim 
in  margine  exemplaris  mei  adnotaui:  ccedam  et  respondeam: 
ut  in  re  tanta\  decut3  particula  cf.  interpretes  ad  Taciti  dialog. 
1.  med.  cdisertissimorum  ut  nostris  temporibus  hominum\ 

Natus  sum  Coloniae  Agrippinae  a.  d.  VIII.  Kal.  Oct. 
a.  h.  s.  XLYIIJ  patre  Aemilio,  matre  Maria  e  gente  Hagen. 
et  patrem  quidem  postquain  duorum  annorum  puerulus 
amisi,  eius  in  locum  successit  Gust.  Ad.  Hesse,  med.  dr., 
uir  plane  egregius,  et  de  me  educando  atque  ad  humanitatem 
perducendo  optime  meritus.  Mater  uero  dilectissima  quod, 
cum  iam  per  sex  menses  huius  academiae  essem  ciuis, 
acerbissimo  fato  mihi  est  erepta,  nunquam  desinam  dolere. 
Fidem  profiteor  euangelicam.  Litterarum  elementis  imbutus 
patriae  meae  gymnasium  adii  quod  a  Friderico  Guilelmo 
Tertio  conditore  accepit  nomen.  Ubi  ut  philologiae  studia 
adamarem,  cum  Francisci  Weinkauffi,  tum  Andreae  Weid- 
neri  eximia  factum  est  disciplina.  Uere  anni  LXVII  ma- 
turitatis  testimonio  instructus  hanc  aimam  matrem  Rhenanam 
adii  antiquis  litteris  operam  daturus.  Ubi  per  septies  sex 
menses  inde  elapsos  scholis  interfui  Bernhardti,  Bernaysii, 
Buecheleri,  Heimsoethii,  Iahnii,  Kleinii,  Luc.  Muelleri,  Reif- 
ferscheidii,  Ritteri,  Springeri-,  Useneri.  Praeterea  interfui 
exercitationibus  metricis  et  palaeographicis  Luc.  Muelleri, 
cui  uiro,  cum  semper  et  summa  liberalitate  bibliothecae 
suae  opibus  pro  meis  me  uti  permiserit  et  animo  libentis- 
simo  studia  mea  consilio  atque  admonitione  adiuuerit,  uix 
possum  equidem  uerbis  effari  quantum  in  litteris  debeam. 
0  Iahnii  et  II.  Useneri  benignitate  in  seminarium  philolo- 
gicum  receptus  sum,  cuius  per  annum  sodalis  ordinarius  et 
per  sex  menses  senior  fui.  Ut  omnibus  autem  praeceptori- 
bus  meis  gratias  ago  quam  maximas,  ita  cum  Ottonis  lahnii 
immatura  nuper  morte  litteris  erepti  tum  uero  Luciani 
Muelleri  et  Hermanni  Useneri  memoria  semper  pio  gratoque 
animo  mihi  colenda  erit. 

Sententiae  controuersae. 


I.  Apud  Horatium  od.  I,  37,  23  legendum  est  cnec  la- 
tentes  classe  cita  properauit  freparauit5  codd.]  oras.3 

II.  Taciti  dialogus  non  potest  non  scriptus  esse  ante  Do- 
mitiani  imperium. 

III.  Statius  siluar.  IV,  4,  83  ita  corrigendus  est  cproaui- 
taque  tuto  ftoto3  codd.]  rura  abiisse  mari\ 

IV.  In  Sophoclis  Aiace  uu.  1310—1313  eiecto  foedissimo 
emblemate  restituendi  sunt: 

ercei  xalov  ^ioi  tov§>  v7C€Q7Covovfiev(p 
&aveiv  7CQodrj?»o)g,  cog  opai^ovog,  ?Jyco. 

V.  D.  Laberii  ex  Staminariis  fragmentum  [comic.  latin. 
fragm,  ed.  0.  Ribbeck  p.  249]  hoc  modo  emenda:  ctollat 
bona  fide  uos  corus  [c0rcus3  uulgo]  nudas  in  Catonium\ 

VI.  Apud  Phaedrum  I.  epil.,  15  legendum  propono:  csin 
autem  rabulis  [cab  illis'  codd.]  doctus  occurrit  labor\ 


